3D Skeniranje – Voxellab\nDigitalizujte realnost 3D skeniranjem\nVoxellab nudi profesionalnu i pristupačnu uslugu 3D skeniranja za potrebe industrije, reverznog inženjeringa, medicine, dizajna, video igara, specijalnih efekata, animacije, umetnosti, konzervacije, restauracije, i svih drugih oblasti koje mogu iskoristiti ovu fascinatnu tehnologiju na inovativan način.\nNaši 3D skeneri raspolažu 3D rezolucijom od 0,5mm, preciznošću tačke od 0,1mm i maksimalnim odstupanjem od 0,03% na 100cm. Modeli dobijeni na ovaj način su precizni i upotrebljivi u svim segmentima industrije i inženjeringa.\nTekstura u boji\nRevolucionarna tehnologija 3D skeniranja kojom raspolažemo beleži originalnu teksturu objekta u 24 bitnoj boji za vreme skenirajna, pa su tako dobijeni 3D računarski modeli verna predstava originalnog objekta do najsitnijeg detalja.\nPoslednja generacija 3D skenera koje koristimo može skenirati objekte bez prethodne dugotrajne pripreme i obeležavanja objekta koji se skenira, tako proširujući moguću primenu. Uz to, uređaji i proces su potpuno bezbedni po ljudsko zdravlje.\nNapredni softverski alati i portabilni 3D skeneri nam omogućavaju da skeniramo objekte bilo koje veličine i kompleksnosti – spomenici, vozila i arheološki lokaliteti su samo neki od primera većih objekata koje možemo uspešno digitalizovati.\n3D skener je uređaj sličan kameri koji snima objekte i čuva zapis u odnosu na trodimnzionalni prostor. Zavisno od primene, objekta koji se digitalizuje i potrebnih zahteva u pogledu preciznosti modela, koristimo odgovarajući tip 3D skenera. Za potrebe industrije, inspekcije delova i reverznog inženjeringa, koristimo stacionarne 3D skeneri visoke rezolucije koji pružaju visok nivo detalja i preciznost dobijenog 3D modela. Sa druge strane portabilni 3D skeneri omogućavaju 3D skeniranje velikih objekata i ljudi pa se modeli sa teksturom mogu koristiti u industriji specijalnih efekata, stop-motion animacijama, video igrama, digitalizaciji eksponata i spomenika, marketingu i forenzici.\nNaši 3D skeneri su portabilni, što nam omogućava i terensko skeniranje objekata, u situacijama kada nije pogodno skenirati u studiju. Ova tehnologija skeniranja, uz sofisticirane softverske alate, nam omogućava da skeniramo objekte skoro neograničene veličine. Dakle, sa našim skenerima snimanje je brzo, u visokoj rezoluciji i živih boja, a što se primene tiče, pored već pomenutih, ljudska inventivnost svakodnevno pronalazi nove aplikacije.\nPROCES 3D SKENIRANJA\n3D skeniranje objekata vršimo u profesionalno opremljenom Voxellab studiju u strogo kontrolisanim uslovima, tako da se postiže maksimalni kvalitet finalnog 3D računarskog modela. Kada veličina objekta i drugi faktori sprečavaju transport do našeg studija, specijalizovanim portabilnim 3D skenerima smo u mogućnosti da izvršimo kvalitetno i precizno 3D skeniranje na terenu. Efikasnost skeniranja na terenu postižemo odvajanjem samog procesa snimanja predmeta koje se vrši na terenu i kasnije softverske obrade tako dobijenih sirovih snimaka u Voxellab studiju.\nObrada sirovih snimaka se vrši sofisticiranim algoritmima i softverskim alatima koji stvaraju računarski 3D model – preciznu virtuelnu kopiju realnog, skeniranog objekta. Modeli koji se naprave na ovaj način su veoma kompleksni, sa velikim brojem poligona i detalja koji oslikavaju stvaran oblik predmeta sa svim nepravilnostima i oštećenjima. Za većinu primena potrebno je uprostiti tako dobijen 3D model, što ulazi u standardnu uslugu 3D skeniranja koju nudimo. Kao posebnu uslugu, nudimo mogućnost izrade parametarskog 3D modela koji je aproksimirana predstava originalnog konstrukcionog modela objekta – inverzni inženjering. Ovim postupkom se dobijaju površinski (NURBS) i volumetrijski 3D modeli (STEP,IGES).\nOsim precizne geometrije, tehnologija poslednje generacije koju koristimo je u mogućnosti da istovremeno zabeleži i teksturu u boji objekta koji se skenira. Računarski 3D model napravljen na ovaj način beleži sve karakteristike objekta, tako praveći vernu virtuelnu predstavu. Ovo omogućava upotrebu skeniranih modela u industriji specijalnih efekata, animiciji, računarskim igrama, umetnosti kao i za potrebe konzerviranja i katalogizacije umetničkih i muzejskih primeraka. 3D računarske modele koje napravimo tehnologijom 3D skeniranja možemo izraditi 3D štampom u punom koloru i tako napraviti fizičku repliku predmeta.\nPrimeri 3D modela skeniranih u Voxellab-u\n(višestruko smanjena rezolucija za potrebe web prezentacije)


Subotički učenici posetili ruski grad Čajkovski - YU eco radio i Televizija\nNaslovna / Društvo / Subotički učenici posetili ruski grad Čajkovski\nGoran jun 13, 2019\tDruštvo Napiši komentar 65 Pregledi\nUčenici i profesori Politehničke i Ekonomske škole “Bosa Milićević” tokom prošle nedelje, posetili su ruski grad Čajkovski u cilju razmene iskustava u oblasti obrazovanja. Ovo studijsko putovanje realizovano je zahvaljujući lokalnoj samoupravi i donatorima.\nSa velikim oduševljenjem i bogatiji za novo iskustvo, učenici zajedno sa profesorima vratili su se sa studijskog putovanja iz ruskog grada Čajkovski. Po rečima učenika i pored toga što je postojala barijera u komunikaciji ipak su uspeli da ostvare nova prijateljstva kao i da sa đacima iz Rusije razmene znanje i iskustva iz oblasti obrazovanja. Kako kažu, časovi i radionice su bile veoma zanimljive, ali svakako najlepši utisak ostavilo je gostoprimstvo domaćina.\nTokom ovog studijskog putovanja subotički učenici su, boraveći od 4 – 9. juna u gradu Čajkovski, posetili Tehničku, Industrijsku i Medicinsku školu. Na ovaj način učenici kao i profesori imali su priliku da uvide sličnosti i razlike u obrazovnim sistemima kao i način saradnje između srednjih stručnih škola i privrede kroz model dualnog obrazovanja, navode iz Politehničke škole.\nOvo putovanje nastavak je saradnje koja je započeta 2017. godine, a pored srdačnog dočeka i druženja, ovo putovanje pre svega ima veliki profesionalni značaj. Potrebno je informisati se i pratiti rad drugih država u oblasti obrazovanja, poručuju iz Ekonomske škole. U nastavku ove saradnje sa ciljem unapređenja kvaliteta obrazovanja, očekuje se poseta ruskih učenika i nastavnika.\nPrethodna Javni radovi i ove godine na teritoriji Grada Subotice\nSledeća Održan stručni skup „Kako je linija secesije progovorila“


GORENJE zamrzivač FN 6191 DX - Idealno.rs\nPočetna / Bela tehnika / Zamrzivači / Vertikalni zamrzivači / GORENJE zamrzivač FN 6191 DX\nGORENJE zamrzivač FN 6191 DX\nČuvanje prilikom nestanka struje (u h) 15 h\nGodišnja potrošnja el. energije 302 kWh\nKapacitet zamrzavanja (u kg/24h) 18 kg/24h\nNeto zapremina (l) 243 l\nPoložaj zamrzivača Vertikalni\nKapacitet detalji Ukupna bruto/neto zapremina: 277 / 243 l\nKlimatske klase SN, ST, N, T\nFunkcije i karakteristike FastFreeze brzo zamrzavanje sa automatskim isključenjem\nUređenost Prostor u vratima za duboko zamrzavanje namirnica: 2 posude u vratima za duboko zamrzavanje\nPotrošnja el. Energije 0.83 kWh/24h\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za GORENJE zamrzivač FN 6191 DX i izberi najbolju. Vertikalni zamrzivači iz kategorije Zamrzivači je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda GORENJE FN 6191 DX i vidi da li ti odgovara ili pogledaj druge proizvode brenda GORENJE. Opis i tehnički podaci proizvoda GORENJE FN 6191 DX se mogu razlikovati od onih u internet prodavnici u kojoj obavljaš kupovinu. GORENJE zamrzivač FN 6191 DX je dostupan u prodavnici Inelektronik, Tri-O, Volim Svoj Dom po ceni, koja je navedena pored svakog prodavca u meniju "Prodavnice".\nGarantne uslove za GORENJE zamrzivač FN 6191 DX proveri u prodavnici u kojoj nameravaš da obaviš kupovinu. Slika za GORENJE FN 6191 DX je simbolična, zato se pre kupovine u prodavnici uveri da je proizvod isti.\n52.490,00 din + troškovi dostave\n55.490,00 din + troškovi dostave\nod 47.480,00 DIN\nVertikalni zamrzivač FN6191DHX - Gorenje\nod 51.480,00 DIN\nGORENJE ugradni frižider RI4091AW\nGORENJE kombinovani frižider sa zamrzivačem NRK6191TX\nod 50.940,00 DIN\nBOSCH Kombinovani frižider KGN49XW30 No Frost, A++, 330 l, 105 l\nod 102.890,00 DIN\nWHIRLPOOL horizontalni zamrzivač WHM 3111


Razbili šampanjac o bager i slagali građane o besplatnim priključcima za gas\nHome»Vesti»Razbili šampanjac o bager i slagali građane o besplatnim priključcima za gas\nBivši gradonačelnik Kraljeva Tomislav Ilić, kao odbornik SNS, uputio je predlog Skupštini Kraljeva da se donese nova odluka o izboru strateškog partnera za gasifikaciju široke potrošnje na teritoriji grada, jer prethodna iz 2009. godine nikada nije realizovana. Na taj način su javno priznali da je tadašnje busanje u grudi, i pripisivanje zasluga bilo lažno, i da su građani obmanuti da će dobiti besplatne priključke na gasovodnu mrežu.\nTadašnja lokalna samouprava, a vlast je u tom trenutku bila dvojaka, i pravno su je činili svi politički akteri u ovom gradu, najavila je da je u Kraljevu predviđena izgradnja gasovodne mreže sa čak 20.000 besplatnih priključaka. Nemačka firma „PSE Inženjering“ je predstavljena kao investitor celog posla. Ali, osim tadašnjeg svečanog otvaranja radova „razbijanjem flaše šampanjca o bager“, nije se ništa dogodilo.\nPlan je bio da Nemci kao kompletni finansijeri radova na gasifikaciji sa 25 miliona evra, budu oslobođeni svih administrativnih taksi, a čak je bilo i najavljeno da se do 2015. godine završi gasovodni prsten oko Kraljeva. Međutim, radovi ne da nisu završeni, nego nisu nikada ni započeti.\nRazbili su i flašu šampanjca o bager\n– Tačno je da su na otvaranju radova bili predstavnici svih partija, jer su postojale dve vlasti u tom trenutku. Ali demokrate su donele odluku da ova firma uradi gasifikaciju. Međutim, ugovor nije nikada potpisan, jer se nemački investitori nikada nisu ni pojavili. To je bila klasična prevara. Zato sam i tražio da se sada ova odluka stavi van snage, kako bi mogli da dovedemo drugog investitora. To bi mogao biti „Srbija gas“, a besplatnih priključaka sigurno neće biti – rekao je bivši gradonačelnik Kraljeva Tomislav Ilić, koji je u to vreme bio član Nove Srbije.\nFirma ”Termovent” iz Kraljeva, trebala je da bude izvođač radova, a imali si čak i plan da do 2015. godine završe izgradnju gasovodnog prstena oko Kraljeva.\n– Podneo sam krivične prijave u tužilaštvu protiv firme „PSE Inženjering“, zbog štete koju je moja firma pretrpela, a ona nije mala. Mi smo imali potpisan ugovor sa njima, a firma postoji u Hanoveru. Ne znam šta se dogodilo – rekao nam je Mile Čolović, vlasnik firme „Termovent“.\nZanimljivo je da se sa projektom išlo toliko daleko, da je bio plan da se tokom druge faze gasifikacije formira zajedničko preduzeće za distribuciju i održavanje gasovodne mreže – ”Kraljevo-gas”. Udeo u ovom preduzeću imala bi lokalna samouprava sa 10 odsto, dok je po 45 odsto udela trebalo da imaju ”PSE inženjering” i ”Termovent” iz Kraljeva koji bi izvodio radove.


Banjalučka berza: Na jučerašnjem trgovanju ostvaren je promet od 568.339,68 KM, kroz 74 transakcija - Privredna štampa\nVrijednost BIRS indeksa se smanjila za -1,69% i iznosi 557,82 poena.\nVrijednost FIRS indeksa se povećala za 0,06% i iznosi 1.649,55 poena.\nOd akcija na službenom berzanskom tržištu lista B najveći promet je ostvaren sa akcijama Nova banka a.d. Banja Luka, trgovalo se u iznosu od 81.000,00 KM, po prosječnoj cijeni od 0,54 KM, čime je ostvaren pad u odnosu na prošlo trgovanje za -1,82%.\nUkupan promet sa obveznicama na današnjem trgovanju iznosio je 425.058,75 KM. Od obveznica najviše se trgovalo sa obveznicama Republika Srpska – stara devizna štednja 7 u vrijednosti od 344.536,49 KM. Prosječna cijena ovih obveznica ostvarila je pad od -0,98%.\nOd akcija zatvorenih investicionih fondova najveći promet je ostvaren sa akcijama ZMIF u preoblikovanju Zepter Fond a.d. Banja Luka, trgovalo se u iznosu od 11.195,51 KM, po prosječnoj cijeni od 8,10 KM, što predstavlja rast cijene za 0,25%.\nAkcije 2 fonda su ostvarile rast prosječne cijene, od čega su najveći rast imale akcije ZIF Kristal invest fond a.d. Banja Luka (0,28%), i danas se ovim akcijama trgovalo po prosječnoj cijeni od 3,64 KM.\nAkcije jednog fonda su ostvarile pad prosječne cijene, a gubitnik dana među Fondovima su akcije ZIF Bors invest fond a.d. Banja Luka(-10,99%), i danas se ovim akcijama trgovalo po prosječnoj cijeni od 1,62 KM.\nOd hartija od vrijednosti na slobodnom tržištu najveći promet je ostvaren sa Zrak a.d. Bileća akcijama, trgovalo se u iznosu od 6.854,23 KM, po prosječnoj cijeni od 0,17 KM.\nKursna lista za dan 29.09.2016


Ambasador Mur na Pravnom fakultetu\nAmbasador Džonatan Mur, šef misije OEBS-a u Bosni i Hercegovini održaće u srijedu, 19. oktobra 2016. godine, na Pravnom fakultetu Univerziteta u Banjoj Luci predavanje na temu „Bezbjednost i saradnja u Bosni i Hercegovini“.Pozivaju se svi zainteresovani da prisustvuju predavanju koje će biti upriličeno u amfiteatru Pravnog fakulteta Univerziteta u Banjoj Luci s početkom u 11.00 časova.\nOdbrana završnog rada 2. ciklusa\nkandidata Milijane Đurić profesora geografije održat će se u srijedu 26.10.2016. godine sa početkom u 11 sati u amfiteatru PMF-a. VIŠE…\nUPRAVO! Tesla na Banskom dvoru\nTesla u Banjoj Luci\nNa fasadi Kulturnog centra Banski dvor u Banjaluci večeras je prikazana veličanstvena 4D projekcija posvećena Nikoli Tesli. VIŠE…\nDr Đovani La Mura (Giovanni La Mura), sa Univerziteta u Padovi, održat će predavanje pod naslovom: “Beacons in the Universe – Active Galactic Nuclei” u ponedjeljak 17.10.2016. godine, sa početkom u 11 sati u amfiteatru PMF-a.Predavanje će biti održano na engleskom jeziku, te je prilagođeno za široku publiku i otvoreno za javnost.Talk abstract:During the XX …\nInformacije o 4. upisnom roku preuzmite OVDJE…


Koc: Turska obezbijedila pomoć BiH u borbi protiv korona virusa – Kazaljka\nNaslovna/Novo/Balkan/Koc: Turska obezbijedila pomoć BiH u borbi protiv korona virusa\nU ovim teškim danima moramo nastaviti raditi u duhu jedinstva i solidarnosti i u okviru zajedničkih ljudskih vrijednosti koje nas drže na okupu, te moramo doslovno slijediti sve mjere opreza koje se poduzimaju, navodi se u izjavi ambasadora Republike Turske u BiH Halduna Koca\nkazaljka Send an email 25.03.2020.\nSARAJEVO (AA) – Ambasador Republike Turske u BiH Haldun Koc saopćio je kako je Turska obezbijedila pomoć Bosni i Hercegovini u borbi protiv korona virusa.\nKoc u izjavi, koju je proslijedio Ured za medije Ambasade Republike Turske, podsjetio je kako je u vrijeme kada se čitav svijet bori protiv pandemije virusa, saradnja, solidarnost i uzajamno pomaganje su jedini način da u ovoj borbi budemo uspješni.\nDodao je kako će rezultat ovih napora će biti zajednički i apsolutni uspjeh svih.\n”Turska je u tom duhu, kao odraz važnosti koju pridaje solidarnosti s Bosnom i Hercegovinom u teškim vremenima, obezbijedila pomoć u vidu raznih medicinskih materijala. U ovim teškim danima moramo nastaviti raditi u duhu jedinstva i solidarnosti i u okviru zajedničkih ljudskih vrijednosti koje nas drže na okupu, te moramo doslovno slijediti sve mjere opreza koje se poduzimaju. Moramo istaći ovom prilikom da s divljenjem i poštovanjem pratimo kako građani Bosne i Hercegovine poštuju poduzete mjere”, navodi se u izjavi Koca.\nAmbasador dodaje kako su uvjereni da ćemo zajedno, u duhu solidarnosti, prebroditi ovaj izuzetno težak proces s kojim se čovječanstvo suočava.\nU Etiopiji će zbog korona virusa biti amnestirano 4.000 zatvorenika


PARTIZAN BEZ POJAČANJA Džejms Bel nije prošao lekarske preglede | MeridianBetSport\nNaslovna Košarka ABA PARTIZAN BEZ POJAČANJA Džejms Bel nije prošao lekarske preglede\nDžejms Bel je novi igrač Brindizija (FOTO: Srdjan Stevanovic/Starsport)\nIako je ozvaničenja saradnja Partizana i beka šutera, Džejms Bel ipak neće postati član crno-belih, objavio je Sportando.\nBivši košarkaš Cedevite i Budućnosti trebalo je da bude poslednja kockica u mozaiku Andree Trinkijerija, ali se to ipak neće desiti.\nAmerikanac, kako prenosi renomirani košarkaški portal, nije prešao lekarske preglede, pa neće obući dres Partizana.\nOsim toga, oglasio se i sam klub:\n– Nekadašnji košarkaš Darušafake, Cedevite i Budućnosti, nije prošao sve potrebne lekarske preglede medicinskog konzilijuma KK Partizan NIS, koji se opredelio da sa njim, u ovom trenutku, ne potpisuje ugovor, pošto je igrač na spoljnoj poziciji crno-belima potreban odmah. KK Partizan NIS želi Belu uspešan i brz oporavak uz nadu da će u uskoro ponovo moći da igra košarku na profesionalnom nivou.\nTrinkijeri citirao Vijalija i poručio: Neću s pištoljem u svlačionicu…\nPrethodni tekstDELIJE KRATKO I JASNO Koreografija za napad svih 90 minuta\nSledeći tekstSEĆANJE ŽIVI Emotivni Stanković i Bunjina porodica na centru Marakane


KRIVOKAPIĆ-LINDE: Potvrđena liderska pozicija Crne Gore u pregovorima sa EU – Portal Luca\nKRIVOKAPIĆ-LINDE: Potvrđena liderska pozicija Crne Gore u pregovorima sa EU\nPredsjednik Vlade Crne Gore, prof. dr Zdravko Krivokapić, upriličio je radnu večeru povodom posjete ministarke vanjskih poslova Švedske, Nj.E. An Linde. Podsjetimo, Ministarka Linde boravi u dvodnevnoj posjeti Crnog Gori, u okviru švedskog predsjedavanja Organizacijom za bezbjednost i saradnju u Evropi (OEBS).\nPredsjednik Vlade iskoristio je priliku da sa ministarkom Linde podijeli utiske o najvažnijim dosadašnjim rezultatima u realizaciji prioriteta koji su dio agende švedskog predsjedavanja. To se, prvenstveno, odnosi na odbranu evropskog bezbjednosnog poretka, promociju sveobuhvatnog bezbjednosnog koncepta OEBS-a, sa posebnim naglaskom na ljudska prava, demokratiju i rodnu ravnopravnost, kao i na doprinos u rješavanju konflikata u OEBS – ovom regionu.\nSagovornici su se saglasili da OEBS ima jedinstvenu vrijednost kao organizacija, čiji je zadatak prevencija konflikata i izgradnja povjerenja i saradnje među zemljama članicama, te da će Crna Gora svojim aktivnostima u okviru Organizacije, nastaviti da doprinosi što uspješnijoj realizaciji i implementaciji projekata od obostranog interesa.\nPredsjednik Vlade je sagovornici zahvalio na veoma svrsishodnoj i konkretnoj saradnji koju Crna Gora ima sa Misijom OEBS u Podgorici, apostrofirajući važnost daljeg napredovanja u ključnim reformskim projektima koje Vlada trenutno sprovodi. Ovo se, prije svega, odnosi na reformu izbornog zakonodavstva, unapređenje demokratskih procesa, vladavine prava, slobode medija i rodnu ravnopravnost.\nMinistarka Linde je posebno pohvalila uspješnu, demokratsku tranziciju vlasti nakon izbora u avgustu prošle godine, za koje je naglasila da su protekli u veoma dobroj atmosferi. Istakla je da je dijalog sa Venecijanskom komisijom pokazao zrelost svih državnih aktera u odabiru načina za rješavanje zastoja u reviziji tužilačkih zakona. Ministarka Linde je procijenila da je ovo pokazatelj spremnosti Vlade da vodi otvoren i transparentan proces u donošenju novih ili inoviranih zakonskih rješenja, uz poziv za dijalog svim zainteresovanim političkim grupacijama u Parlamentu. Potvrdila je da se na ovaj način još jednom afirmativno ocjenjuje i potvrđuje liderska pozicija Crne Gore u pregovorima sa EU, apostrofirajući podršku našem primarnom vanjskopolitičkom prioritetu – da budemo prva naredna članica EU.\nOsvrnuvši se na borbu sa pandemijom COVID-19, ministarka Linde pohvalila je napore Vlade Crne Gore u kontekstu procesa imunizacije građana, rekavši da je trend opadanja broja oboljelih u čitavom svijetu evidentan. To nas, kako je naglasila, učvršćuje u nadi da će se epidemiološka situacija uskoro normalizovati, što će rasteretiti zdravstveni sistem i stvoriti potrebne preduslove za obnovu ekonomije.\nRadnoj večeri, pored premijera Krivokapića, prisustvovali su i predsjednik Skupštine Aleksa Bečić, potpredsjednik Vlade Dritan Abazović i ministar vanjskih poslova Đorđe Radulović.


SRS i SL najavili blokadu saobraćajnice između Srbije i Crne Gore\nSrpska radikalna stranka i Srpska lista najavile su danas u Podgorici da će, ako se do utorka, 4. septembra ne dozvoli episkopu Filaretu ulazak na crnogorsku teritoriju, a on se sa tim saglasi, blokirati sve saobraćajnice između Srbije i Crne Gore.\nZamjenik predsjednika SRS-a Tomislav Nikolić i lider SL-a Andrija Mandić najavili su na konferenciji za novinare da će 4. septembra posjetiti episkopa Filareta na graničnom prelazu Ranče i pozvali rukovodstvo Crne Gore da mu do tada omogući da obavlja službu na crnogorskoj teritoriji.\n’’SRS je u stanju da pokaže Crnoj Gori koliko je Srbija žila kucavica za nju. Nemoj da nas tjeraju da ta žila kucavica pomalo prestane da kuca. Možemo da zatvorimo sve puteve koji vode ka Crnoj Gori. Ako nas vladika zamoli - mi ćemo to uraditi’’, kazao je Nikolić.\nPrema njegovim riječima, »to je najljepši vid izražavanja protesta protiv odluke neke od vlada, a koriste ga prevoznici u Francuskoj, farmeri u Danskoj, Srbi u Crnoj Gori«.\n’’Crna Gora krije mnoge bjegunce od zakona evropskih država, koji se nalaze na crvenim Interpolovim potjernicama. Crna Gora je utočište za mafijaše, a jedan srpski vladika za koga Hag kaže da je osumnjičen ne može da se pojavi na teritoriji Crne Gore’’, istakao je Nikolić.\nPrema njegovim riječima, ako Haški tribunal ima nešto protiv vladike Filareta neka podigne optužnicu, preda vlastima u Beogradu ili pokrene postupak u Hagu, ‘’a vladika će drage volje da se odazove i dobrovoljno ode u Hag da mu se sudi’’.\nMandić je ponovo pozvao crnogorskog premijera Željka Šturanovića da riješi slučaj episkopa Filareta, ističući da je na njemu najveća odgovornost. ‘’Nema nikakvog izvlačenja, želimo da predsjednik Vlade najkasnije do utorka pronađe rješenje’’.


Mihajlović: Ponovni avio-saobraćaj Beograd-Priština može samo da donese dobro\nIzvor: Radio Televizija Vojvodine, 20.Jan.2020, 13:22\nPonovno uspostavljanje aviosaobraćaja između Beograda i Prištine može samo da donese dobro, rekla je danas potpredsednica vlade i ministarka saobraćaja Zorana Mihajlović i istakla da se već neko vreme radi na uspostavljanju administrativnih i tehničkih uslova.\nMihajlović je odgovarajući na pitanja novinara u vladi rekla da je za ponovno uspostavljanje avio-saobraćaja potrebno postići sporazum sa Unmikom onog trenutka kada se za to stvore uslovi.\nOna je tako >> Pročitaj celu vest na sajtu Radio Televizija Vojvodine << odgovorila na pitanje novinara da prokomentariše to što je direktor Kancelarije za KiM Marko Đurić rekao da očekuje da će danas u Berlinu biti potpisano pismo o namerama između Ministarstva privrede Srbije i kompanije Lufthanza, koje bi omogućilo da se nakon 20 godina ponovo uspostavi avio linija između Beograda i Prištine.\nĐurić je kazao da bi ta linija mogla da zaživi nakon ukidanja taksi na robu iz centralne Srbije i nastavka dijaloga, kao i da bi potpisivanje pisma o namerama predstavljalo prvi simboličan korak u pravcu obnavljanja avio-linije između Beograda i Prištine posle 20 godina.\nMihajlović je istakla da je važno što su vlada i Ministarstvo građevinarstva, saobraćaja i infrastrukture rekli da su spremni da rade na tome i stvore uslove.\n"Dakle, administrativne i tehničke uslove, a svakako kroz određena dokumenta da imamo od Beograda do određene tačke na administrativnoj liniji, a zatim od te linije do Prištine. Da imamo to verovatno sa određenim sporazumom koji bismo napravili sa Unmikom, onog trenutku kada se ti uslovi stvore", rekla je Mihajlović.\nKako je rekla, sama činjenica da se radi na tome je dobra kao što je dobro i da se razgovara sa određenim kompanija o tim letovima.\n"To je ono na čemu se radi već neko vreme, nije to nešto sada novo. Tako da radi se upravo na administrativni tehničkim uslovima koji bi tako nešto i omogućili", dodala je Mihajlović.\nMinistarka građevinarstva, saobraćaja i infrastrukture Zorana Mihajlović potpisala je sa direktorom predstavništva kompanije "Čajna mašineri inženjering korporejšn" u Srbiji Li Sjuećengom i direktorom JKP "Beogradski vodovod i kanalizacija" Draganom Đorđevićem sporazum o saradnji i...


Rusija OBJAVILA SPISAK medija proglašenih stranim agentima - Nova Borba\nRusija OBJAVILA SPISAK medija proglašenih stranim agentima\nTakvi mediji će biti pozvani na odgovornost zbog kršenja zakona.\nRusko Ministarstvo pravde objavilo je spisak stranih medija koji će se u Rusiji od sada smatrati stranim agentima, a među njima su "Glas Amerike" i "Radio Slobodna Evropa".\nU saopštenju ruskog ministarstva navodi se da su na spisku Glas Amerike, Radio Slobodna Evropa zajedno sa još sedam ruskih medija na lokalnim jezicima koji posluju u okviru Radio Slobodne Evrope, piše Glas Moskve.\nMeđu medijima koji su proglašeni za strane agenate su Glas Amerike, Radio Slobodna Evropa, televizija Sada, servis Tatar-Baškir RSE, regionalni projekat Idel, Reali faktografski projekat na Kavkazu, Reali Krim, navodi se u saopštenju ministarstva.\nSavet Ruske Federacije je 22. novembra odobrio predlog zakona o stranim medijima koji deluju kao strani agenti, a predsednik Vladimir Putin potpisao je taj predlog zakona 25. novembra.\nPrema tom zakonu, mediji mogu biti proglašeni stranim agentima u slučaju da primaju finansijska sredstva iz drugih zemalja, a nakon što budu proglašeni za strane agente, mediji će biti podvrgnuti ograničenjima nametnutim neprofitnim organizacijama koje deluju kao strani agenti.\nTakođe, takvi mediji će biti pozvani na odgovornost zbog kršenja zakona.\nOvaj zakon je usvojen kao odgovor na zahtev Ministarstva pravde SAD da se američki ogranak ruskog TV kanala RT registruje kao strani agent, napomenula je ruska agencija.


Vujošević nudi stan i 5.000 eura u zamjenu za slobodu | Mondo.Me Prod\nVujosevic nudi stan i 5.000 eura u zamjenu za slobodu\n11. July, 11:09\nVujošević nudi stan i 5.000 eura u zamjenu za slobodu 0 Podijeli Podijeli na facebook Podijeli na twitter Podijeli na viber Pošalji na mail\n24.03.2020. / 08:09 08:14\nVujošević nudi stan i 5.000 eura u zamjenu za slobodu\nAutor mondo.me Izvor Dan 24.03.2020. / 08:09 08:14\nBivši sekretar Vrhovnog državnog tužilaštva Nenad Vujošević, koji je uhapšen zbog sumnje da je bio član kriminalne grupe vlasnika Atlas grupe Duška Kneževića, i treći put je ponudio jemstvo Višem sudu u Podgorici kako bi mu bio ukinut pritvor\nTo je učinio kako bi mu bilo omogućeno da se u daljem toku postu pka brani sa slobode, potvrdio je za Dan jedan od njegovih branilaca Borivoje Borović.\nOvaj put, Vujošević je u zamjenu za slobodu ponudio stan i 5000 eura.\nKako nezvanično saznaje Dan, postupajući tužilac je dao saglasnost da se Vujošević uz ponuđene uslove pusti iz pritvora, a šta će odlučiti vanraspravno vijeće Višeg sudau Podgorici biće poznato narednih dana.\nPrethodno je Viši sud u Podgorici odbio predlog za jemstvo kada je Vujošević ponudio dva stana, uz obrazloženje da se ti stanovi mogu naći među imovinom koja može biti zaplijenjena tokom finansijske istrage protiv bivšeg sekretara VDT-a.\nVujoševićevi advokati su uložili žalbu na tu odluku, a advokat Borivoje Borović je u izjavi za Dan najavio da će predložiti da njegov branjenik na ime jemstva založi stan u vlasništvu njegovog rođaka, ali je Viši sud i to odbio.\nVujošević se nalazi u pritvoru zbog sumnje da je kao pripadnik kriminalne organizacije odbjeglog biznismena Duška Kneževića počinio krivično djelo vršenje protivzakonitoguticaja.\nOn je u telefonskim razgovorima sa Kneževićem tvrdio da je podmićivao vrhovnog tužioca Ivicu Stankovića, ali je pred istražiteljima to demantovao.\nBorović: Vujošević možda prizna krivicu u zamjenu za sedam mjeseci zatvora\nVujošević je uhapšen zbog sumnje da je pokušao da utiče na specijalne tužioce u istragama koje se vode protiv Kneževića i članova njegove kriminalne organizacije.\nVlasnik Atlas grupe Duško Knežević je ranije objavio niz audio-snimaka telefonskih razgovora u kojima Vujošević priznaje da je u njegovo ime pregovarao sa VDT-om Ivicom Stankovićem i ostalim tužiocima.\nNa snimcima tih razgovora se, između ostalog, čuje kako Vujošević potvrđuje da je novac koji mu je davao Knežević nosio vrhovnom državnom tužiocu Ivici Stankoviću da bi olakšao položaj vlasnika Atlas grupe i njegovih saradnika u postupcima koji se protiv njih vode pred Specijalnim državnim tužilaštvom.\nGlavni specijalni tužilac Milivoje Katnić doveo je u sumnju autentičnost tih snimaka.\nIako je u javnosti bilo spekulacija da se na Vujoševića vrši pritisak da pregovara sa SDT-om o dobijanju statusa svjedoka saradnika, on to nijeučinio. Čak je bilo zakazano i njegovo dodatno saslušanje, na kojem je, navodno, trebalo da dopuni istragu, ali se to nije dogodilo. On je priveden kada je ponudio jemstvo.\nSpecijalno državno tužilašvo podiglo je optužnicu protiv Duška Kneževića, Nenada Vujoševića, Aleksandra Vilotijevića, Srđe Pavićevića i Olge Stanković zbog sumnje da su postali članovi kriminalne organizacije.\n“U toku 2014. godine, okrivljeni Pavićević, Vilotijević i Stanković, a u decembru 2016. godine Vujošević, postali su članovi kriminalne organizacije koju je na teritoriji Crne Gore i Kipra u drugoj polovini 2010. godine organizovao Duško Knežević”, navodi se u optužnici, u koju je Dan imao uvid.\nVujoševićev advokat Borivoje Borović kazao je ranije da je njegov branjenik na saslušanju negirao krivicu i tvrdio da je samo zamajavao Kneževića preko telefona.


Makron: Nacionalni front je partija mržnje - Vijesti.me\n"UDALJIĆU IH DALEKO..."\nFrancuski centristički kandidat za predsjednika Francuske, Emanuel Makron tri nedjelje prije izbora nazvao je Nacionalni front liderke krajnje desnice Marin le Pen "partijom mržnje".\nObraćajući se na hiljadama pristalica u Marselju, Makron je rekao da je Le Penova njegov glavni protivkandidat uz obećanje da će njenu partiju "udaljiti daleko od ove kampanje, od zemlje" i samim tim "sve one zbog kojih se stidimo".\nMakron je istakao da nije ostalo još mnogo vremena i da su "tri nedjelje već sjutra", prenijela je agencija AP.\nPosljednje ankete pokazuju da bi Makron izbio u vrh u prvom krugu izbora koji će biti održan 23. aprila, a u drugom krugu, zakazanom za 7. maj, pobijedio bi liderku krajnje desnice Marin le Pen.\nMakron, popularni nezavisni predsjednički kandidat koji je bio na funkciji ministra ekonomije pod mandatom predsjednika Fransoa Olanda, dobio bio 25,5 odsto glasova u prvom krugu, dok bi Le Penovoj pripalo 24 odsto glasova, prema nedavnim rezultatima istraživanja Instituta "Elab" za televiziju BFM, prenio je Rojters.\nPolako polako,pripremaj se isto tako da i ti budeš udaljen kad izgubiš ....


Regresiranje troškova prevoza učenika – putnika - www.025.rs\nwww.025.rs / SOMBOR / DRUŠTVO / Regresiranje troškova prevoza učenika – putnika\nRegresiranje troškova prevoza učenika – putnika\nSrednjoškolci koji pohađaju srednju školu sa sedištem u Somboru ostvaruju pravo na regresiranu mesečnu kartu kod prevoznika „Severtrans“ AD, Sombor, u zavisnosti od relacije putovanja.\nU prvoj i drugoj zoni mesečne karte se regresiraju u visini od 40, a u trećoj i četvrtoj zoni od 50 odsto cene mesečne autobuske karte.\nPopust na cenu mesečne karte ostvaruje se uz školsku potvrdu o statusu redovnog učenika i relacije putovanja.\nUčenici iz porodica koje su korisnici materijalne socijalne pomoći, učenici sa smetnjama u razvoju ili su bez roditeljskog staranja ostvaruju pravo na 100 odsto regresirane troškove putovanja, a uz obavezu dostavljanja neophodne dokumentacije sekretarijatu škole. Za septembar tražena dokumentacija se dostavlja do 7. septembra 2018. godine.\nUčenici sa teritorije grada Sombora koji pohađaju školu u Kuli, Apatinu, Odžacima, Subotici ili Bačkoj Palanci, ostvaruju pravo na nadoknadu troškova prevoza u iznosu od 40 odsto cene autobuske mesečne karte u javnom saobraćaju za relaciju od mesta prebivališta do sedišta škole. Srednjoškolci bez roditeljskog staranja ili iz socijalno ugroženih porodica ostvaruju pravo na nadoknadu punog iznosa cene mesečne karte.\nSrednjoškolci koji pohađaju srednju školu izvan Sombora, odnosno u navedenim opštinama i gradu Subotici, pravo na regresiranje troškova prevoza ostvaruju podnošenjem zahteva i potrebnih dokumenata u Uslužnom centru Gradske uprave grada Sombora, prizemlje „Županije“, šalteri 11 i 12.\nOriginalno obaveštenje Odeljenja za obrazovanje dostupno je ovde.\nTags: Regresiranje troškova prevoza učenika – putnika\nU ponedeljak i utorak obeležena slava sela u Kljajićevu\nSport i menstruacija kod žena


RAZBIJEN KARTEL: POLICIJA UHAPSILA 65 ČLANOVA BANDE, KRIJUMČARILI DROGU ŠIROM EVROPE | Hayat.ba\nPolicija je identifikovala kriminalnu grupu kao “Bandu Fuđena”, čime se aludira na istočnu kinesku pokrajinu odakle potiču dvije glavne porodice, koje su fomirale bandu.\nGrupa je uglavnom djelovala iz baze u Barceloni, na sjeveroistoku Španije, prenosi AP.\nViše od 350 pripadnika bezbjednosnih snaga, uz pomoć Evropola, pretresli su 29 velikih skladišta i druge lokacije u Barceloni, Taragoni, Oviedu, Gihonu i Bilbau, kao i privatne rezidencije u Portugalu i Holandiji.\nPolicija navodi da je otkriveno 13 plantaža u zatvorenom prostoru, sa skoro 40.000 stabljika marihuane, čiji bi ubrani pupoljci mogli da budu prodati za šest miliona eura na evropskom tržištu.\nInspektor katalonske policije Toni Saljeras rekao je da se protiv ove grupe vodi istraga i zbog otmica i drugih zločina počinjenih zbog sukoba sa drugim domaćim i stranim kriminalnim grupama radi uspostavljanja kontrole nad proizvodnjom i prodajom marihuane, prenosi Blic.\nOn je dodao da kineske vlasti pružaju pomoć u sprovođenju istrage o mogućoj trgovini ljudima i pranju novca, zločinima koji se dovode u vezu sa djelovanjem bande.


Milica Mandić: London je bio prekretnica – Sport ONLINE\n11/08/2017 Radio Sport Borilački sportovi 0\n„Drago mi je što se uvek osvrnemo na ovaj datum i rezultat koji smo napravili u Londonu. Za mene je to bila prekretnica u karijeri, ali i za tekvondo u Srbiji. Srećna sam da smo nastavili sa osvajanjem medalja na Olimpijskim igrama i nadam se da ćemo nastaviti ovim putem, jer baš to pokazuje koliko je skočio kvalitet sporta kod nas“, rekla je Mandićeva, prenosi tekvondo klub Galeb.\n„Posle osvajanja zlatne medalje u Londonu, popularizacija ovog sporta je neverovatno skočila. Državni budžet u poslednjih pet godina povećan je više od tri puta, tekvondo je ušao u prvu grupu sportova s najuspešnijim sportovima Srbije“, navodi se u saopštenju.\n„Velike su šanse da Beograd dobije organizaciju Evropskog seniorskog prvenstva 2020, a za sve sadašnje i buduće nade tekvondoa izgradnja nacionalnog trenažnog centra koji bi trebalo da bude gotov do maja 2018. na Košutnjaku. To je veliki korak za tekvondo, jer će centar biti dostupan za korišćenje svim kategorijama, sa simulativnim borilištima u realnim veličinama“, navodi se.


Naslovne strane za subotu, 13. novembar 2021. godine – Krstarica\nNaslovne strane za subotu, 13. novembar 2021. godine\nBeta 13. novembra 2021. 08:05\nBeogradski dnevnici na naslovnim stranama za subotu 13. novembar 2021. godine najviše pažnje posvetili su koroni, kriminalnim klanovima i temama iz regiona.\nALO – O epidemiji list piše pod naslovom „Konačno: Pada broj zaraženih od korone“.\nBLIC – Preteća epidemiološka situacija u zemljama regiona „Srbija beleži osetan pad, svuda oko nas korona bukti“. Vodja klana pristao da saradjuje sa policijom „Elezovo svedočenje može da zapečati sudbinu Velje Nevolje“.\nVEČERNJE NOVOSTI – O deklaraciji koju usvaja Skupština Republike Srpske „Vraćaju vojsku, a glavni grad biće Banjaluka“. Doktor Janko Nikolić Žugič imunolog na univerzitetu u Arizoni kaže „Sezonski ćemo se vakcinisati protiv korone“. Plan advokata Belivukove grupe „Svedočenje tempiraju pred izbore“.\nDANAS – List piše o tome kako je moguće da se na nacionalnoj frekvenciji emituje dvosatna emisija gde se brane osudjeni za atentat na premijera Srbije „TV Hepi rehabilituje ubice Zorana Djindjića“. Intervju sa novinarom i piscem Borisom Dežulovićem povodom kolumne o Vukovaru „Zaglavili smo se u 30 godina staroj stvarnosti“.\nNOVA – O izboru tri žene iz Srbije na listu najuticajnijih naučnika sveta „Stenford ceni srpske naučnice, hoće li konačno i Srbija“. Intervju sa dramaturškinjom Minjom Bogavac koja kaže „Stidim se što nisam bila sa Aidom ispred murala“. O utakmici Portugal – Srbija koja će biti odigrana u nedelju „Svi u napad“.\nINFORMER – O predstojećoj utakmici reprezentacija Srbije i Portugala list citira fudbalera Dušana Vlahovića „Srbija će pobediti Portugal. O stavu pojedinih stručnjaka o energetskoj krizi „Samo nuklearka Srbiju spasava“.\nKURIR – Pod naslovom „Srećno“ list piše o predstojećoj utakmici Srbije i Portugala.\nPOLITIKA – Centralna tema je intervju sa Zoranom Bekićem, koordinatorom vakcinalnog punkta na Beogradskom sajmu „Virus korona svakog dana odnese autobus pun ljudi“. Politička drama u Severnoj Makedoniji „Zaeva spasao nestali poslanik“. O novoj fazi energetske krize „U Španiji jagma za fenjerima“.\nSRPSKI TELEGRAF – „Vodja grupe Levijatan nožem sekao zaposlenog“, o navodima člana tog desničarskog pokreta.


Nad Balkanom rekordni broj borbenih aviona Grčke, SAD, Izraela, UAE, Španije i Francuske\n"Slonovski hod" borbenih aviona Grčke, SAD, Francuske, Izraela, UAE i Španije u vazduhoplovnoj bazi Andravida tokom vežbe "Iniohos 21" (foto: dvidshub.net)\nAktivnosti u vazduhu objedinjene su sa vežbom grčke mornarice "Lajlaps 21" uz učešće ratnih brodova, pešadije, borbenih helikoptera AH-64 Apač, transportnih CH-47, padobranaca i kontrolora za blisku vatrenu podršku JTAC\nAmerički F-16 i španski F/A-18 u vazduhoplovnoj bazi Androvida (screenshot: haf.gr)\nVežba je simbol napora Grčke da ojača oružane snage i veze sa saveznicima u NATO i na Bliskom istoku u jeku tenzija sa Turskom. Odnose dve zemlje obeležili su prošlogodišnji pogranični incidenti i spor oko prava na eksploataciju nafte i gasa u Mediteranu. Atina ubrzano modernizuje oružane snage uz paket vredan preko 11 milijardi evra u narednih pet godina.\n"Naš svet je veoma komplikovan i naše susedstvo, na žalost, postaje nestabilnije. Grčka će nastaviti da jača svoje odbrambene sposobnosti i unapređuje oružane snage. Nastavićemo da postižemo NATO cilj izdvajanja za odbranu u visini od 2% BDP" rekao je na vežbi "Iniohos 21" grčki premijer Kirjakos Micotakis.\nIzraelski F-15I i F-16 Ujedinjenih Arapskih Emirata u bazi Andravida (foto: twitter.com/e_amyna)\nGrčka i UAE potpisale su ugovor o spoljnopolitičkoj i odbrambenoj saradnji u novembru 2020. godine. On sadrži klauzulu o uzajamnoj pomoći u slučaju ugroženosti teritorijalnog integriteta. Avijacije dve zemlje zasnovana na istim borbenim avionima: F-16 i Miraž 2000.\nGrčki premijer Kirjakos Micotakis sa učesnicima vežbe "Iniohos 21" u bazi Andravida (foto: twitter.com/PrimeministerGr)\n"Mi vidimo Grčku kao stub stabilnosti u širem regionu. Što je Grčka snažnija i sigurnija, jača je naša alijansa" poručio je Pjat tokom vežbe "Iniohos 21".


SDS želi Dodika u “klinču”: Traže hitnu sjednicu NSRS-a jer je BiH u MAP-u i juri ka NATO-u – RTV BPK\nSDS želi Dodika u “klinču”: Traže hitnu sjednicu NSRS-a jer je BiH u MAP-u i juri ka NATO-u\nOpozicija u Republici Srpskoj predvođena SDS-om traži hitnu sjednicu zakonodavnog tijela tog entiteta jer su razočarani činjenicom da je NATO ažurirajući svoju web stranicu potvrdio da je BiH dio Akcionog plana za članstvo (MAP).\nBiH ima aktiviran MAP, ali članica NATO-a neće postati dok se sve strane u BiH ne usuglase i jednoglasno to ne potvrde. Ipak, opozicija u RS-u se osjeća izdanom i žele odgovornost Dodika jer smatraju da je potpisom Programa reformi BiH odveo ka NATO-u.”Poslije priznanja Milorada Dodika, člana Presjedništva BiH da je Bosna i Hercegovima u MAP-u, treba nam hitna sjednica Narodne Skupštine Republike Srpske”, izjavio je danas Mirko Šarović, predsjednik Srpske demokratske stranke.\nPoručuju da nakon što je NATO-a zvanično objavio da je BiH u MAP-u, jasno je da je aktivacija MAP-a, koji je do tada mirovao, pokrenuta dostavljanjem Programa reformi u sjedište NATO-a.\nPredsjednik SDS-a je naglasio da je potrebno zakazati novu sjednicu Narodne skupštine RS.\n“Poslednju sjednici NSRS od 23. decembra prošle godine možemo zaboraviti jer je to bila sjednica petosatnih laži najodgovornijih: člana Predsjedništva BiH, predsjednika Vlade RS i predsjednice RS. Nova sjednica mora biti zakazana hitno a upravo odgovornost najodgovornijih mora da bude njena ključna tema”, naglasio je Šarović.


Kraj karijere slavne pevačice: Zbog psihičkog stanja više neće nastupati?\nA. J. 16. maja 2019. 17:32\nPevačica Britni Spirs poslednjih meseci ima ozbiljne psihičke probleme i neće nastupati dok ne ozdravi, izjavio je njezin dugogodišnji menadžer Leri Rudolf za TMZ i dodao da su lekovi koje je Britni uzimala jednostavno prestali da deluju.\nSpirsova je otkazala sve nastupe u Las Vegasu u januaru, a nekoliko meseci kasnije je završila u psihijatrijskoj ustanovi. Izašla je nedavno iz bolnice, ali se bori za svoju finansijsku sigurnost, jer je otac, koji je bio zadužen za upravljanje njenim novcem, takođe završio u bolnici.\nMenadžer slavne pevačice je rekao kao on ne želi da Britni radi dok se ne bude ponovno osećala dobro fizički i mentalno. Dodao je i da je Spirsovu veoma pogodila očeva bolest, da je to dodatno pogoršalo njene simptome i da su lekovi koje je godinama uzimala prestali da deluju.\nRanije ovog meseca sud je naredio da se pevačica podvrgne psihološkoj proceni kako bi se videlo da li je spremna da birne sama o sebi.


RTCG - Radio Televizija Crne Gore - Nacionalni javni servis :: Društvo :: "Osuđeni na preživljavanje sa dva eura dnevno"\nPROTEST U NIKŠIĆU 01. 05. 2018. 13:34 >> 13:27 7\n"Osuđeni na preživljavanje sa dva eura dnevno"\nRadnička partija Crne Gore obilježila je Međunarodni praznik rada, 1.maj, protestnom šetnjom gradom, skupom i urankom kod spomenika palim borcima pod Trebjesom u Nikšiću, pod sloganom „Dva eura dnevno, zar je to život“.\nPredsjednik Radničke partije, Janko Vučinić, rekao je da se kod tog spomenika obistinjuju riječi da svaka revolucija jede svoju djecu, jer su sve njene tekovine, izgradnje i razvoja države i zajednička dobra „pokradena i prešla u privatno vlasništvo, a narod osuđen da preživljava sa dva eura dnevno“.\n„Prvi maj koji obelježavamo danas sa dva eura dnevno i na granici siromaštva je zaboravljeni praznik i predstavlja samo slobodan dan za službenike u državnoj administraciji i ustanovama, a za radnike u privatnom sektoru je radni i suva dnevnica bez prazničnog uvećanja od 250 odsto koje im je unaprijed ukradeno“, ocijenio je Vučinić.\nOn je ustvrdio da su radnici ponovo na početku da se bore za elementarna prava, kao što su osmočasovno radno vrijeme i godišnji odmor i optužio vlast da je odavno prevršila svaku mjeru i oduzela im prava na dostojanstven život, rad, na ekonomsku i socijalnu sigurnost.\nVučinić je sa protestnog skupa u ime Radničke patije posebnu podršku uputio radnicima Željezare i naveo da bi, da je danas uposlen u toj fabrici, uradio isto kao 2010. godine kada su istjerali direktora i preuzeli fabriku.\nOn je uputio i podršku mještanima Bukovice kojima „hoće da unište rijeku i selo, zbog izgradnje minihidroelektarane kao očiglednog primjera korupcije i nepotizma vlasti“ i uništavanja prirodne sredine, umjesto da im obezbijede otkup proizvoda kao nečeg najosnovnijeg za život.\nU ime Radničke partije podrška sa protestnog skupa upućena je i majkama, korisnicama naknada sa troje i više djece, kao i bivšim radnicima Kombinata aluminjuma iz Podgorice (KAP).\nVučinić je ocijenio da „samo jedinstvo opozicije može dovesti do pada režima“ i ustvrdio da ih Demokratski front (DF) i dalje na to poziva, ali da to nekima ne odgovara.\n„Radnička partija ostaje da se bori za slobodu i demokatiju i naš cilj su slobodni i pošteni izbori. Ubijeđeni smo da će vrlo brzo doći vrijeme kada će se na osnovu slobodne volje uspostaviti vlast po volji i u interesu naroda, pa neka mnogi od nas i nestanu sa političke scene“, rekao je Vučinić.\nDelegacija Radničke partije položila je cvijeće ispred Spomenika palim borcima, a nakon protestne šetnje i skupa, uslijedio je i prvomajski uranak uz druženje, da bi se „prisjetili kako je to nekada bilo“.\nRadnička partija obilježila je i svoj Dan osnivanja 1.maj.\nPraznik rada Radnička partija\nČekajući povećanje minimalca i neradnu nedjelju


Predstavnici pokrajinskih institucija sa žiteljima naselja Veliki Rit - Skupština Autonomne Pokrajine Vojvodine\nNovi Sad, 22. novembar – U Skupštini AP Vojvodine danas je održan sastanak predstavnika pokrajinskog parlamenta, Kancelarije za inkluziju Roma AP Vojvodine i Pokrajinskog sekretarijata za obrazovanje, propise, upravu i nacionalne zajednice sa stanovnicima romskog naselja Veliki Rit u Novom Sadu, kako bi se upoznali sa nadelžnostima pokrajinskih institucija koje se tiču njihove nacionalne zajednice.\nSa gostima iz Velikog Rita razgovarali su pokrajinska poslanica Jelena Jovanović, predsednica Upravnog odbora Kancelarije za inkluziju Roma AP Vojvodine Ljiljana Mihajlović i Živana Živanović iz Pokrajinskog sekretarijata za obrazovanje, propise, upravu i nacionalne zajednice - nacionalne manjine, zadužena za pitanja Roma, Egipćana i Aškalija.\nGosti su razgovarali sa pokrajinskom poslanicom Jelenom Jovanović o problemima sa kojima se stanovnici ovog naselja suočavaju. Pored problema sa kojima se suočavaju gotovo svi pripadnici romske zajednice kao što su obrazovanje, stanovanje i negovanja kulturnog identiteta, zapošljavanje je bila tema kojoj je usmerena posebna pažnja tokom susreta, a formulisani su i predlozi i smernice koji će se realizovati u narednom periodu.\nPredstavnica Kancelarije za inkluziju Roma APV Ljiljana Mihajlović i Živana Živanović iz Pokrajinskog sekretarijata za obrazovanje, propise, upravu i nacionalne zajednice-nacionalne manjine upoznale su stanovnike naselja i sa programima i inicijativama koje te dve pokrajinske institucije sprovode za unapređenje položaja Roma.\nInicijativu za ovaj susret pokrenulo je Udruženje romksih studenata koje je organizovalo dolazak stanovnika Velikog rita u Skupštinu AP Vojvodine kao deo programa „Dan zajednice“. Program „Dan zajednice“ realizuje se jednom mesečno uz podršku Nemačke organizacije SODI s ciljem da se međusobno približie različite institucije i najsiromašniji stanovnici romskih naselja u Novom Sadu.


Poslodavci i Inspektorat za unapređenje rada inspekcijskih službi u Republici Srpskoj – Unija UPRS\nDragana Đurković2020-10-08T11:10:07+02:008. Oktobra 2020.|\nBanja Luka, 05.10.2020 – Organizacijom zajedničkog sastanka Unija udruženja poslodavaca Republike Srpske i Republička uprava za inspekcijske poslove započeli su saradnju na realizaciji projekta “Smanjenje koruptivnih rizika u radu inspekcijskih službi u RS“. Cilj navedenog projekta da kroz unapređenje saradnje između poslodavaca i Inspektorata RS budu smanjene mogućnosti za koruptivne radnje tokom inspekcijskog nadzora u Republici Srpskoj.\nTokom sastanka sa direktorom Inspektorata Republike Srpske Dragutinom Škrebićem i pomoćnikom direktora Stevom Jovičićem, utvrđen je plan aktivnosti koje je potrebno realizovati u narednom periodu, kao i određene osobe koje će raditi na realizaciji projektnih aktivnosti. Direktor Unije udruženja poslodavaca RS Saša Aćić izrazio je zadovoljstvo činjenicom da je Inspektorat RS u potpunosti spreman da sarađuje sa Unijom na ovim pitanjima, te najavio i potpisivanje memoranduma o saradnji.\nJedan od ključnih ciljeva realizacije projektnih aktivnosti je jačanje informisanosti poslodavaca o aspektima inspekcijskog nadzora, kako bi bili u mogućnosti da kvalitetnije komuniciraju sa inspektorima tokom inspekcijskog nadzora i zaštite svoje interese. Pored navedenog, aktivnosti će biti usmjerene na osnaživanju saradnje između poslodavaca, UUP RS i Inspektorata Republike Srpske sa ciljem da se pošalje poruka javnosti i zajednici u cijelini o neprihvatljivosti koruptivnih ponašanja, te kako bi se ohrabrili poslodavci da i sami podijele informacije o korupciji.\nNavedene aktivnosti dio su projekta “Smanjenje koruptivnih rizika u radu inspekcijskih službi u RS“ koji provodi Unija udruženja poslodavaca RS.\nProjekt se provodi u okviru šireg programa „Podrška građanima u borbi protiv korupcije“ koji implementiraju Centri civilnih inicijativa (CCI), kao glavni implementator uz finansijsku podršku američkog naroda putem Američke agencije za međunarodni razvoj (USAID).


JAVNI POZIV za predlaganje predstavnika nevladine organizacije u Radnu grupu za izradu Izvještaja o sprovođenju Akcionog plana za 2018. godinu za realizaciju Strategije razvoja sistema socijalne zaštite starijih za period od 2018. do 2022. godine | CRNVO\nU skladu sa članom 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), a u vezi sa članom 32a stav 2 Zakona o nevladinim organizacijama („Sl.list CG“, br. 39/11 i 37/17), Ministarstvo rada i socijalnog staranja objavljuje\nza predlaganje predstavnika nevladine organizacije u Radnu grupu za izradu Izvještaja o sprovođenju Akcionog plana za 2018. godinu za realizaciju Strategije razvoja sistema socijalne zaštite starijih za period od 2018. do 2022. godine\nStrategijom razvoja sistema socijalne zaštite starijih za period od 2018. do 2022. godine predviđeno je da se formira Radna grupa za sprovođenje strategije. Zadatak Radne grupe je da sačini izvještaj o realizaciji mjera i zadataka iz Akcionog plana za 2018. godinu za realizaciju strategije, u skladu sa Uredbom o načinu i postupku izrade, usklađivanja i praćenja sprovođenja strateških dokumenata.\nKriterijumi za nevladinu organizaciju da bi mogla da predložiti svog predstavnika u Radnu grupu:\n- je upisana u registar nevladinih organizacija prije objavljivanja javnog poziva iz člana 3 stav 1 ove uredbe;\nKriterijumi koje treba da ispunjava predstavnik nevladine organizacije u Radnoj grupi:\nNevladina organizacija dužna je da, uz propisani obrazac za predlaganje predstavnika nevladine organizacije u Radnu grupu, dostavi i sledeću dokumentaciju:\nRok za podnošenje predloga je 18. februar 2019. godine.\nOvaj poziv će biti postavljen na stranici www.mrs.gov.me i www.euprava.me\nObrazac za predlaganje predstavnika nevladine organizacije sa dokumentacijom propisanom ovim pozivom, dostavlja se isključivo poštom i na adresu:\nsa napomenom: “predlaganje predstavnika nevladine organizacije u Radnu grupu AP”.\nMinistarsvo rada i socijalnog staranja će, u roku od sedam dana od isteka roka iz ovog poziva, na svojoj internet stranici i portalu e-uprave objaviti listu predloženih predstavnika nevladinih organizacija u Radnu grupu, sa nazivima nevladinih organizacija koje su ih predložile, a koje su ispunile uslove iz ovog poziva.\nUz listu iz prethodnog stava, ministarstvo će objaviti i spisak nevladinih organizacija koje nijesu dostavile uredne i potpune predloge, odnosno koje nijesu ispunile kriterijume iz ovog poziva, ili su predložile predstavnika koji ne ispunjava kriterijume iz ovog poziva.\nMinistar rada i socijalnog staranja aktom o obrazovanju radnog tijela, izabraće za člana tog tijela predstavnika nevladine organizacije koji ispunjava uslove i za koga je dostavljeno najviše predloga nevladinih organizacija koje su ispunile uslove.\nU slučaju da za dva ili više predstavnika nevladinih organizacija, koji ispunjavaju uslove ovog poziva, bude dostavljen jednak broj predloga nevladinih organizacija koje su ispunile uslove iz ovog poziva, izbor predstavnika nevladinih organizacija koga će predložiti za imenovanje u Radnu grupu, vrši ministar rada i socijalnog staranja.\nPredlog predstavnika nevladine organizacije za članstvo u Radnoj grupi biće razmatran samo ako je dostavljen na propisanom obrascu i uz svu potrebnu dokumentaciju iz ovog poziva.\nU prilogu možete preuzeti kompletan dokument Javni poziv .


Vučić: Srbija nastavlja svoj evropski put, zadržavamo pravo da uvek iznesemo svoj stav – Radio televizija Pančevo\nPUKLI SU! Funkcionerka SNS-a: Demokratska stranka se cepa,…\nStartuje košarkaška liga Srbije, Tamiš sa Slogom\nOva žena uvlači ljude u sektu! Kakve veze…\nManifestacija „Banatski hleb“ jedinstvena u Srbiji\n24. aprila 2020. 25. aprila 2020. 0142\nPredsednik Srbije Aleksandar Vučić sastao se danas sa šefom delegacije EU u Srbiji Semom Fabricijem i akreditovanim ambasadorima EU u Srbiji.\nVučić je rekao da je sastanak bio dobar, otvoreni dug i da su razgovarali o svim važnim temama.- Srbija je izuzetno zahvalna EU na finansijskoj pomoći i solidarnosti koju je pokazala prema Srbiji – kazao je Vučić i dodao da se zahvalnost ne odnosi samo na period borbe protiv koronavirusa već i one nakon poplava.\nMi smo na toj vrsti finansijske pomoći zahvalni finansijskim poreznicima EU i mi ćemo to uvek znati da poštujemo – rekao je Vučić.\nVučić je rekao da je višak naše medicinske opreme Srbija spremna da uruči zemljama EU u roku od 12 sati.\n– Što se pre Evropska unija oporavi, to će Srbija moći brže da postigne ekonomski rast – kazao je predsednik Vučić na početku svog obraćanja nakon sastanka.\nVučić je rekao da su dve trećine trgovinske razmene Srbije vezane za EU. Ta robna razmena je prošle godine iznosila oko 26 milijardi evra.\nMi ćemo praviti dodatne pakete subvencija za dolazak investitora iz EU u našu zemlju. Važno je da sam u ime Republiek Srbije izjavio saučešće svim zemljama EU zbogo stradalih u pandemiji kovida 19 – naglasio je Vučić.\nVučić je istakao da se Srbija nalazi na evropskom putu i da želi da uređuje našu državu u skladu sa evropskim pravilima.\n– Imali smo različite stavove po pitanjima koja su se ticala Kosova i Metohije, što se ostalog tiče imali smo veoma dobar sastanak. Srbija će svoj evropski put nastaviti na transparentan način – kazao je predsednik Vučić i dodao da će Srbija nastaviti da misli svojom glavom jer demokratija pripada svima.\nFabrici se zahvalio Vučiću što im je posvetio dva sata dragocenog vremena.\n– Imali smo sastanak koji je bio okrugli sto o nekim glavnim pitanjima. Živimo u teškom trenutku, ovo je simetričan šok koji je nevidljiv i nepredvidljiv – kazao je Fabrici. Kako kaže, izrazili su podršku načinu na koji se Srbija bori protiv koronavirusa.\nFabrici kaže da je zdravstveni sistem Srbije izdržao i pokazao da može da se nosi sa velikim izazovom.\n– Moja lična zahvalnost i čestitke svim zdravstvenim radnicima, policajcima i svim drugim ljudima koji su omogućili da sistem funkcioniše – naveo je Fabrici i izjavio saučešće Srbiji zbog žrtava koronavirusa.\nFabrici je rekao da je odrađen fantastičan posao na vraćanju ljudi iz EU koji su bili u Srbiji u početku pandemije, kao i ljudi iz Srbije koji su bili u Evropskoj uniji.\nRekao je i da su posebno razgovarali o ekonomiji i dodao da niko nema kristalnu kuglu i da ne zna koliko će kriza trajati, ali da je važno da snažan zajednički odgovor postoji.\n– Put Srbije ka EU zemlju čini snažnijom i bezbednijom – rekao je Fabrici i dodao da brza reakcija naših institucija pokazuje da su reforme u Srbiji dobro sprovedene.\nNa sastanku sa predsednikom Srbije, u Palati Srbija bili su šef Delagcije EU u Srbiji Sem Fabrici i diplomatski predstavnici Kipra, Mađarske, Švedske, Bugarske, Austrije, Španije, Slovačke, Grčke, Finske, Portugalije, Holandnije, Hrvatske, Slovenije, Belgije, Rmunije, Nemačke, Francuske, Češke, Italije.\nTakođe, prisustvovali su i ministar spoljnih poslova Ivica Dačić, ministarka za evropske integracije Jadranka Joksimović, te ministri zdravlja, Zlatibor Lončar i finansija, Siniša Mali.\nPolicijski čas počinje u 18 sati do ponedeljka u 5\nPokrajina dodelila devet miliona dinara za regresirani prevoz srednjoškolaca\nLuka Tešanović 17. maja 2019. 17. maja 2019.\nJelena Obradović 22. februara 2020. 23. februara 2020.\nServisna informacija (335)


Međunarodna zajednica mora poduzeti zajedničke mere kako bi se nosila s mogućim migracijskim tokom iz Afganistana, gdje su talibani nedavno preuzeli vlast, izjavio je u četvrtak turski ministar spoljnih poslova.\nMevlut Čavušoglu je to izjavio na konferenciji za novinare sa holandskom koleginicom Sigrid Kaag u glavnom gradu Turske Ankari.\nOdgovarajući na pitanje da li bi obnovljeni sporazum o migraciji sa EU uključivao i Avganistance, on je rekao da bilo kakav sporazum o migraciji sa blokom koji je ograničen samo na finansijsku pomoć u zamenu da Turska prima izbeglice neće biti prihvatljiv.\nČavušoglu je napomenuo da Turska nije “napravila razliku” između iregularnih migranata poslanih iz Grčke u okviru postojećeg sporazuma o migraciji između bloka i Ankare iz 2016. godine, ističući da među vraćenim ima i državljana Avganistana.\n„Što se tiče Avganistanaca, saradnja koja glasi da “mi plaćamo, pa zadržite Avganistance u svojoj zemlji“ nije prihvatljiva. Od početka smo govorili da nećemo prihvatiti takvu ponudu ”, rekao je on, dodajući da avganistanske izbeglice moraju biti u mogućnosti da se dobrovoljno i na dostojanstven način vrate u svoju zemlju kada se uspostavi bezbednost i stabilnost u Avganistanu.\nNapominjući da ažurirani sporazum o migraciji mora uključivati pitanje bezbednog povratka i afganistanskih i sirijskih izbeglica u svoje zemlje, turski ministar je rekao: „Ovo se pitanje nastavlja pogoršavati, stvarajući probleme. Ako je to problem za EU, onda je problem i za Tursku.”\nOn je dalje napomenuo da je nakon što su talibani zauzeli prestonicu Avganistana Kabul ranije ovog meseca, Turska pomagala različitim zemljama u njihovim naporima da evakuišu svoje državljane iz ratom razorene zemlje. On je dodao da je Turska “više nego ispunila” svoje moralne i humanitarne odgovornosti.\nPozivajući se na sporazum o migraciji iz 2016. godine, Čavušoglu je rekao da je i Turska učinila svoj dio prema ovom sporazumu, ali da EU nije ispunila svoje odgovornosti.\nPrema Čavušogluu, EU nije odgovorila na predlog Turske o ažuriranju sporazuma, već je obećala nova sredstva od tri milijarde evra (3,6 milijardi dolara) za podršku izbeglicama u Turskoj.\nOn se osvrnuo na saopštenje predsednice Evropske komisije Ursule von de Leyen, koja je 25. juna nakon samita lidera EU rekla da u budućnosti „planiramo da izdvojimo dodatne tri milijarde evra za podršku izbeglicama u Turskoj, do 2024. ”/ Ibna


BalkanMagazin :: Bonus za rad na sibirskoj hladnoći\nBonus za rad na sibirskoj hladnoći\nponedeljak, 20. februar 2012 04:35\nRadnicima EPS-a biće isplaćeno 15 do 20 hiljada dinara dodatka na platu kao nadoknada za rad tokom ledenih februarskih dana.\nOko 15.000 zaposlenih u Elektroprivredi Srbije dobilo je dodatak na platu, od 15.000 do 20.000 dinara, kao nadoknadu za rad u otežanim uslovima, saznaje Press.\nU Vladi Srbije potvrdili su naša saznanja. Kako je rečeno Press-u, predlog je došao od EPS-a, a dodatak je isplaćen jednokratno i samo radnicima koji su po zimi radili na otvorenom.\nPredsednik sindikata i član UO EPS-a,MilanĐorđević, kaže za Press da se radi o radnicima koji su u uslovima energetske krize u Srbiji radili i na - 18 stepeni kako bi očuvali energetsku stabilnost Srbije.\n- Mislim da je na to potrošeno oko 300 miliona dinara i ti ljudi su pravično dobili taj stimulans, jer su radili u zaista stravičnim uslovima i na jezivoj hladnoći - rekao je juče Đorđević.\nU kabinetu premijera Mirka Cvetkovića takođe su naglasili da dodatak na platu nisu dobili svi, već samo oni koji su radili napolju, u otežanim uslovima.\n- Pre svega, to se odnosi na rudare i montere Elektrodistribucije. Odluku je doneo UO EPS-a, a Vlada Srbije je dala saglasnost. Treba napomenuti i da se ne radi o budžetskom novcu, već o sredstvima EPS-a - rečeno je Press-u u kabinetu premijera.


MED BAŠ DOBRO ZAŠEĆERILI: Superanaliza pokazala da četvrtinu tegle kompanije "Med-Hani" čine dodaci koji ne bi smeli da se nađu u njoj\n10. februar 2021. 10:54:28\tPročitano 116 puta\nNa ovaj problem ukazao je Savez pčelarskih organizacija Srbije pre nekoliko meseci i upozorio građane da se na tržištu pojavio falsifikovani proizvod.\nPredsednik Saveza Rodoljub Živadinović objašnjava da je krajem prošle godine, veterinarska inspekcija uzela uzorke bagremovog i livadskog meda ove firme. Kako vlasnik nije bio zadovoljan rezultatima analize, tražio je da se radi superanaliza, pa je Ministarstvo poljoprivrede uzorke poslalo u Laboratoriju za ispitivanje autentičnosti hrane "Inova lab".\n- Rezultati superanalize pokazuju da livadski med sadrži 27,99 odsto šećera poreklom od C4 biljaka, a to su šećeri kukuruza i šećerne trske - govori Živadinović. - Isto poreklo šećera pronađeno je i u bagremovom medu i to 22,8 odsto. Zbog prodaje falsifikovanog meda, osim veterinarske inspekcije, u ovoj firmi je danima bila i policija. Rezultate superanalize smo dobili po Zakonu o slobodnom pristupu informacijama od javnog značaja. Sve što smo godinama znali i na šta smo skretali pažnju nadležnima, sada se i potvrdilo.\nPrema rečima Živadinovića, falsifikatori su u celom procesu usavršili tehnologiju izrade lažnog meda. Tome u prilog govori i činjenica da su svi osnovni parametri kvaliteta meda u granicama propisa. Tačnije, da on bez problema prolazi osnovne zakonske analize.\n- Med je "pao" na utvrđivanju autentičnosti, odnosno na utvrđivanju porekla šećera - ističe Živadinović. - On sadrži značajnu količinu šećera koji se prirodno ne može naći u medu. Uz to, na njihovom brendu "ekstra kvalitet" na ambalaži još stoji "prirodni med 100 odsto", što dovodi potrošače u zabludu i protivzakonito je. Koliko se daleko išlo u toj ideji, govori podatak da je čak osnovana firma sa tim imenom, i taj tekst ugrađen u njen naziv, ali to ne znači da je tako zaobiđeno dovođenje potrošača u zabludu, jer na etiketi ne piše DOO pored imena firme, što dokazuje da je pokušaj dovođenja potrošača u zabludu i te kako pažljivo osmišljen, a nikako slučajan.\nPREDSEDNIK SPOS kaže da su lažni med na tržište plasirali pod brendovima - "Med-hani", "Med-hani ekstra kvaliti", "domaći" i "planinski" med. Kako nezvanično saznajemo, sav med bi trebalo da bude povučen iz prodaje.\nGAZDINSTVO "VUČENOVIĆ", KOJE JE POBEDILO NA TENDERU, UOPŠTE NEMA KOŠNICE\n"LAŽNjAK" OTKRILI I U VRTIĆU U ALEKSINCU\nLAŽNI med pojavio se i u vrtićima! Uprava i zaposleni u Dečjoj ustanovi "Lane" u Aleksincu posumnjali su u kvalitet meda koji su dobili od dobavljača koji je prošao na tenderu za različite namirnice, a razlog je bio nesvojstven miris i ukus bombona. Direktorka Violeta Popović je o toj sumnji najpre obavestila predsednika Saveza pčelarskih organizacija Srbije i Upravu za veterinu.\nVeterinarska inspekcija je u ponedeljak obavila inspekcijsku kontrolu, a med je povučen iz upotrebe. Po dokumentaciji, med pakuje Poljoprivredno gazdinstvo "Vučenović" iz Sremske Mitrovice. Ovo domaćinstvo, međutim, nema pčelara niti je registrovana pčelarska proizvodnja, odnosno nema obeleženih košnica! u Savezu tvrde da je broj objekta za pakovanje meda upisan na etiketi lažan.\n- Med smo kupili putem javne nabavke. Kada je stigao, ljudi koji rade u kuhinji su odmah primetili da je drugačiji, da je ređi, da ima specifičan miris - kaže Violeta Petrović, direktorka Predškolske ustanove u Aleksincu. - Odmah sam se obratila Rodoljubu Živadinoviću iz Udruženja pčelara, on je dalje sve preuzeo i utvrdio da med nije pravi. Čekamo da inspekcija utvrdi šta dalje. Med nije dat deci, na vreme smo primetili da je čudan.\nKako je med nepostojećeg pčelara mogao da bude prodat firmi dobavljaču od strane gazdinstva koje nema pčele ni pčelara, utvrdiće istraga. (J. Ć.)\nGrađani EU dobijaju pravo na popravku električnih uređaja i posle 10 godina\nViše iz ove kategorije « Ceo svet protiv zagađenja plastikom ZAŠTO ULjE OPET POSKUPLjUJE: Cena prošle godine porasla za oko 25 odsto »\nHomeVestiKako nas varaju: usporedili smo poznate proizvode za zapadno i istočno tržište! Na vrh strane


Prve doze ruske vakcine Sputnjik V stigle su u Srbiju. Pakovanje u kome su stigle vakcine imaju oznaku da moraju da se drže na -20 stepeni celzijusa, prenose "Novosti".\nRusi su danas na laboratorijsku proveru u Agenciju za lekove i medicinska sredstva Srbije (ALIMS) dostavili 20 doza svoje vakcine.\nPodsetimo, nedavno je ministar industrije i trgovine Ruske Federacije Denis Manturovim najavio da će do kraja ove nedelje stići 20 doza vakcine ruske Sputnjik V za laboratorijsku kontrolu.\nManturov je to rekao u razgovoru sa premijerkom Srbije Anom Brnabić, saopštila je Vlada Srbije.


Vlada Federacije BiH je, na sjednici u Sarajevu, usvojila informaciju Kriznog štaba Federalnog ministarstva zdravstva o epidemiološkoj situaciji COVID-19 u FBiH na dan 1.11.2021. godine, s prijedlogom naredbi i preporuka.\nFederalna vlada je donijela Odluku kojom je utvrdila koeficijent 1 (jedan) za obračun i isplatu mjesečne novčane egzistencijalne naknade demobiliziranim braniocima i članovima njihovih porodica za period oktobar - decembar 2021. godine (IV kvartal) u okviru "Tekućeg transfera pojedincima - Transfer za implementaciju Zakona o pravima demobiliziranih branilaca i članova njihovih porodica - novčana egzistencijalna naknada", utvrđenog Budžetom Federacije BiH za 2021. godinu.\nNa osnovu ovog koeficijenta i iznosa utvrđenog iznosa u članu 22. stav (1) Zakona o pravima demobiliziranih branilaca i članova njihovih porodica, bit će utvrđena visina mjesečne novčane egzistencijalne naknade demobiliziranim braniocima i članovima njihovih porodica za period oktobar - decembar 2021. godine.\nNa ovaj način će biti ispoštovana dosljedna primjena Zakona o pravima demobiliziranih branilaca i članova njihovih porodica - novčana egzistencijalna naknada. Za realizaciju Odluke osigurana su sredstva u Budžetu FBiH za 2021. godinu u iznosu od 45 miliona KM.\nVlada FBiH je donijela Odluku o utvrđivanju javnog interesa za izgradnju regionalnog vodovoda Plava voda, na području Zeničko-dobojskog i Srednjobosanskog kantona.\nJavni interes je utvrđen na osnovu Elaborata eksproprijacije određenih parcela za realizaciju projekta Plava voda za općine Travnik, Novi Travnik, Vitez, Busovača i Grad Zenicu, koji je izradio ZEDIS d.o.o. Zenica, zatim procjene vrijednosti nekretnina u iznosu od 4.634.702 KM, koji je dostavio Regionalni vodovod Plava Voda d.o.o. Travnik, kao i zaključaka dvije kantonalne vlade kojima je dato pozitivno mišljenje o opravdanosti ovog projekta i utvrđen njegov status u kantonalnim prostornim planovima.\nJP Regionalni vodovod Plava Voda, kao korisnik eksproprijacije nekretnina, može podnijeti prijedlog za eksproprijaciju općinskoj/gradskoj službi za upravu u roku od dvije godine, te snosi troškove potrebne za eksproprijaciju i troškove njenog postupaka.\nStupanjem na snagu ove, prestaje važiti Odluka o utvrđivanju javnog interesa za izgradnju regionalnog vodovoda Plava voda iz 2019. godine.\nVlada FBiH je dala saglasnost na Odluku Uprave BH Telecom d.d. Sarajevo o odobravanju sredstava za nabavku reklamno-promotivnih usluga za ovu kompaniju u periodu od 2021. godine do 2023. godine od šest renomiranih bh. fudbalskih klubova, u ukupnom iznosu od 1.000.000 KM.\nOd ukupnog iznosa sredstava predviđenih ovom odlukom, na 2021. godinu se odnosi 200.000 KM, a na 2022. i 2023. godinu iznos od po 400.000.00 KM.\nU obrazloženju je navedeno da su sredstva za realizaciju Odluke predviđena u Trogodišnjem planu poslovana BH Telecoma za period 2021-2023. godina.\nVlada Federacije BiH je, na prijedloge rješenja o dodjeli dijela sredstava Trajnog revolving fonda kod Union banke d.d. Sarajevo, Federalnom ministarstvu energije, rudarstva i industrije dala prethodnu saglasnost za dugoročno finansiranje projekata putem dodjele kredita za 2021. godinu privrednim društvima TOLA COMPANY d.o.o. Zenica u iznosu od 900.000 KM, a privrednom društvu Čičak d.o.o. Međugorje u iznosu od 160.000 KM.\nUsvojen je Kvartalni izvještaj o napretku Projekta “Podrške zapošljavanju” (ESP) za period juli - septembar 2021. godine.\nVlada FBiH je prihvatila odgovore svih federalnih ministarstava i Federalnog zavoda za programiranje razvoja na izvještaj revizije učinka “Uspostavljanje efikasnog sistema planiranja i donošenja strategija Federacje BiH" iz septembra 2021. godine. Današnji zaključak i odgovori svih federalnih ministarstava i Federalnog zavoda za programiranje razvoja bit će dostavljeni Uredu za reviziju institucija u FBiH i Federalnom ministarstvu finansija.\nFederalna vlada je donijela potrebne akte za pokretanje procedure raspisivanja javnog oglasa za popunjavanje Komisije za koncesije FBiH, te javnog konkursa za imenovanje članova Upravnog odbora, direktora i zamjenika direktora Agencije za bankarstvo FBiH.\nIZVOR: Vebsajt Vlade FBiH, 04.11.2021.


Obustavljeno istraživanje vakcine: Učesnik imao reakciju na lijek\nTreća faza vakcine protiv korona virusa, koju zajedno razvijaju univerzitet Oksford i kompanija “AstraZeneca” je obustavljena, poslije ozbiljne reakcije kod jednog od učesnika istraživanja, javljaju britanski mediji.\nPortparol kompanije "AstraZeneca" kazao je da je testiranje obustavljeno kako bi se izvršila analiza "bezbjednosnih podataka". Kako navode britanski mediji, akcije ove britansko-švedske kompanije pale su za osam odsto.\nPrema navodima portparola "AstraZeneca" radi na reviziji podataka kako bi "minimizovala svaki potencijalni uticaj na vremenski period testiranja vakcine". "Dejli mejl" navodi da ta kompanija čini sve kako bi ispoštovala rokove u kojima bi trebalo da se kompletira faza istraživanja.\nObustavljanje istraživanja na vakcini nije rijetka pojava, ali to dodatno smanjuje šanse da se ovaj lek pojavi na tržištu u narednim mjesecima.\nU Srpsku stiglo još 25.000 doza druge komponente vakcina Sputnjik V\nPodijeljena na Twitteru\nVlada Republike Srpske doniraće Distriktu Brčko 1.000 doza vakcina


Sabotaža! Nad Venecuelom je izvršen teroristički akt - 09.03.2019, Sputnik Srbija\nIncident na hidroelektrani „Guri“, koji je doveo od isključivanja električne energije gotovo u celoj Venecueli, predstavlja teroristički akt protiv naroda te... 09.03.2019, Sputnik Srbija\nvesti, svet, venecuela, kuba, migel dijaz kanel\n19:38 09.03.2019 (Osveženo: 20:43 09.03.2019)\n© AP Photo / Ariana CubillosKarakas u mraku\nIncident na hidroelektrani „Guri“, koji je doveo od isključivanja električne energije gotovo u celoj Venecueli, predstavlja teroristički akt protiv naroda te zemlje, smatra predsednik Državnog saveta i Saveta ministara Kube Migel Dijas Kanel.\n9 Mart 2019, 15:34\n„Elektroenergetska sabotaža u Venecueli je prljavi teroristički akt, preduzet da bi se slomio otpor naroda Venecuele i da bi se ohrabrila vojna intervencija“, napisao je on na Tviteru.\nPredsednik Bolivije Evo Morales takođe je prekid elektrosnabdevanja Venecuele nazvao malodušnim terorističkim napadom.\n„Osuđujemo malodušni teroristički napad na sistem snabdevanja električnom energijom… Osuđujemo, takođe, sankcije i mešanje SAD u unutrašnja pitanja Venecuele. Ponavljamo da narodi Latinske Amerike žele da žive slobodni od pretnji“, napisao je Morales na Tviteru.\nEnergetski kolaps u Venecueli dogodio se proteklog dana usled havarije na najvećoj hidroelektrani u toj zemlji „El Guri“. Nacionalna korporacija za elektroenergiju incident je nazvala diverzijom i epizodom energetskog rata protiv Venecuele.\nPredsednik te zemlje Nikolas Maduro je izjavio da je incident posledica američkog imperijalizma.\nMinistar za komunikacije i informacije Venecuele Horhe Rodriges je saopštio da je izvršen sajber-napad na stanicu. Venecuela je podnela međunarodnu žalbu vrhovnom komesaru Ujedinjenih nacija za ljudska prava Mišel Bačelet.


EU na pregovore u Ženevi šalje nižerangiranog predstavnika\nBy Newsroom / Објављено на: April 21, 2021\nEvropsku uniju će u Ženevi, na pregovorima o pitanju Kipra, predstavljati nižerangirani predstavnik i držaće se po strani jer Ujedinjene nacije ne planiraju da upute poziv.\nPrema Liberal, uloga Evropske unije, bar u ovoj fazi kiparskog procesa, biće vrlo ograničena i bez direktnog učešća u neformalnim razgovorima koji će se održati pod pokroviteljstvom generalnog sekretara UN-a u Ženevi od 27. do 29. aprila.\nU istoj informaciji se navodi da će predstavnik EU moći da ostvari bilateralne kontakte sa pet strana na marginama neformalnog sastanka, a svakako i van sedišta Ujedinjenih nacija.\nTreba napomenuti da EU nije ni pozvana na prijem pet delegacija koje je u utorak uveče planirao generalni sekretar UN.\nZa Ujedinjene nacije, neformalni sastanak pet strana u Ženevi sledeće nedelje nije usmeren na rešavanje kiparskog pitanja ili započinjanje pregovora za rešenje.\nOno što je postalo jasno svim stranama i što je uključeno u poziv generalnog sekretara je da se sve strane upućuju u Ženevu da istraže mogućnosti pronalaska zajedničke vizije za rešavanje kiparskog pitanja.\nZa Ujedinjene nacije, ovaj sastanak ima za cilj da „vidi gde smo i kuda želimo da idemo“.\nNa kraju trećeg dana, Ujedinjene nacije nadaju se zajedničkoj izjavi o nastavku procesa. O sadržaju ove izjave razgovaraće se tokom sastanaka u Ženevi.\nŠto se tiče procedura, generalni sekretar planira da prvog dana održi bilateralne sastanke sa dvojicom lidera, predsednikom Anastasiadesom i liderom kiparskih Turaka Ersinom Tatarom. 27. aprila uveče biće priređen prijem za delegacije sa vrlo malim brojem učesnika.\nSledećeg dana, 28. aprila, za prepodne je zakazan plenarni sastanak, odnosno učešće svih pet delegacija. Za popodne drugog dana, generalni sekretar UN zakazao je nove sastanke sa dvojicom lidera, kao i sa tri zemlje garantora. Uveče će pet strana zajedno sa generalnim sekretarom prisustvovati radnoj večeri.\nAntonio Guterres će 29. aprila nastaviti svoje kontakte sa pet stranaka i tražiće zajednički sastanak sa dvojicom lidera. Spreman je da produži boravak u Ženevi ako to budu tražili učesnici. / ibna\nSrbija: Vučić se 26. aprila u Briselu sastaje sa Von der Leyen i Varhelyijem\nGrčka i Kipar podržavaju napore generalnog sekretara UN za obnavljanje pregovora o Kipru\nTurska: Direkcija predsedništva za komunikacije održala međunarodnu konferenciju o događajima iz 1915. godine\nRama ponovo kritikovao Kosovo jer ne učestvuje u Mini Šengenu\nSeverna Makedonija: Portugalsko predsedništvo se nada da će prva međuvladina konferencija biti održana do juna\nMediji nagoveštavaju predstojeći sastanak Vučića i Kurtija u Briselu\nNon-paper” i dalje izaziva tenzije na političkoj sceni u BiH\nCrna Gora će biti zemlja bez malih hidroelektrana\nHrvatska: Veliko interesovanje za vakcinaciju izazvalo probleme u Zagrebu


Analitičari: Politika uslovljavanja EU ne daje najbolje efekte na Zapadnom Balkanu – Slobodne novine\nBeogradski glas (Beta) – Politika uslovljavanja EU ne daje najbolje efekte na Zapadnom Balkanu, a sigurno ne tako dobre kao u prethodnim proširenjima, i dok se zemlje regiona formalno usklađuju sa pravnim tekovinama EU, njihov demokratski učinak stagnira ili čak nazaduje, ocenili su danas analitičari.\nNa skupu “Politika uslovljavanja EU prema Zapadnom Balkanu Podrška demokratiji i vladavini prava (?)” istraživačica sa Švajcarskog federalnog instituta za tehnologiju (ETH) u Cirihu Nataša Vunš rekla je da politika uslovljavanja samo pojačava efekat “zarobljene države” što je pak ključna prepreka za dalji demokratski proces Zapadnog Balkana.\nOna je danas na skupu u EU info centru predstavila svoje istraživanje na tu temu i govorila o tezi da je politika uslovljavanja EU na Zapadnom Balkanu nenamerno doprinela konsolidaciji fenomena “zarobljavanja države”.\nI predsednik UO Centra za evropske politike (CEP) Srdjan Majstorović ukazao je da su istraživači došli do rezultata da politika uslovljavanja EU kakvu danas prepoznajemo ne daje najbolje efekte i da je, nažalost, dokaz za to slučaj Srbije, što pokazuje i nedavni Izveštaj EK o napretku u evropskim integracijama.\n“Politika uslovljavanja ne utiče na demokratizaciju kandidata u procesu evrointegracija, čak naprotiv, rezultati istraživanja pokazuju da EU nenamerno svojom politikom uslovljavanja kreira svoje omiljene partnere u regionu, jake lidere koji se predstavljaju kao garant stabilnosti, a nauštrb stabilnosti i funkcionalnosti demokratskih institucija”, rekao je Majstorović.\n“To dovodi u pitanje i funkcionalnost politike uslovljavanja EU i ukazuje na potrebu da se u Srbiji otvori dijalog na temu šta dalje, da li je to isključivo pristupanje u smislu zauzimanja stolice ili su to reforme koje je neophodno ispuniti, prevashodno vladavine prava, funkcionisanja demokratskih institucija i svega onoga što je prilično negativno ocenjeno u izveštaju (o napretku)”, rekao je Majstorovć.\nPrema njegovim rečima, politika uslovljavanja kakvu danas poznajemo ima svoje nedostatke u dva aspekta perspektiva članstva Zapadnog Balkana u EU nije toliko izvesna da bi ta politika bila efikasna a, s druge strane, to izaziva reakciju na strani samih kandidata tako što vlade u regionu analiziraju troškove reformi neophodnih u evrointegracijama.\n“U ovom trenutku manjak napredovanja Srbije u evrointegracijama ukazuje da je vlada izračunala da su troškovi reformisanja političkog sistema, izgradnje demokratskih institucija, funkcionalnog sudstva, veći od dobiti koja je neizvesna, imajući u vidu neizvesnost procesa pristupanja EU”, rekao je predsednik UO CEP.\nKoordinatorka Nacionalnog konventa o EU (NKEU) Nataša Dragojlović istakla je da se, od EU Strategije proširenja na Zapadni Balkana do 2025, vrlo malo razgovaralo o tome koliko su za to spremni s jedne strane EU a s druge kandidati.\nDragojlović smatra da tek treba da se preispita “da li proces evrontegracija utiče povoljno ili nepovoljno na razvoj demokratije u državama koje još nisu dostigle svoj puni demokratski potencijal, koje su tzv. fasadne demokratije, države u tranziciji u kojima nisu do kraja izgradjene institucije koje mogu da garantuju vladavinu prava”.\nOznakeEU Evropska unija evropske integracije Naslovna-centar Naslovna-traka


Kampanja “Reci ne radu na crno” već daje rezultate – Opština Kula\nGotovo 3.700 građana do sada se obratilo Inspekciji rada putem besplatne telefonske linije u okviru kampanje “Reci ne radu na crno”, koju od 10. marta sprovodi Ministarstvo za rad. Najčešće su se žalili na neisplaćivanje zarada, nedostavljanje obračuna, kao i neisplaćivanje naknade zarade trudnicama i porodiljama.\nNa osnovu prijava, Inspekcija rada od 10. marta obavila je više od 2.700 nadzora, pri čemu je, između ostalog, zatečeno 1.475 radnika “na crno”, podneto 609 zahteva za prekršajni postupak, i otkriveno 66 neregistrovanih firmi iz različitih branši. U Ministarstvu za rad kažu da su efekti kampanje “Reci ne radu na crno” već vidljivi.\n“Pokušavamo da idemo u što više vanrednih inspekcija, da inspekcije van Beograda, van drugih mesta, dolaze u Beograd, da iz Beograda idu u druga mesta, pokušavamo da imamo česte inspekcije, i danju i noću, da obuhvatimo sve subjekte. Ne postoje privilegovani, ne postoje privatni, državni, strani, domaći, svi su isti pred zakonom i tako ćemo da se ponašamo”, rekao je ministar za rad, zapošljavanje, boračka i socijalna pitanja Zoran Đorđević.\n“Učesnici u stvaranju tog ambijenta ne može biti samo Vlada Republike Srbije, ne može biti samo Ministarstvo, učesnici smo svi. Počev od gore, počev od Vlade, onda mi, udruženja poslodavaca, zaposleni, kroz svoja udruženja i sindikate i svaki pojedinačni građanin koji kupuje nešto”, rekao je predsednik Unije poslodavaca Vojvodine Stanko Krstin.


Sastanak /Vlada FBiH-Vlada KS: Što prije usvojiti nove porezne zakone / Radio Sarajevo\nFoto: Vlada FBiH/Sastanak delegacija Vlade FBiH i Vlade KS\nSastanak / Vlada FBiH-Vlada KS: Što prije usvojiti nove porezne zakone\n02. 10. 2019. u 15:54:00 Radiosarajevo.ba\nMinistarstvo finansija je za učesnike pripremilo detaljnu prezentaciju novih zakonskih rješenja s projekcijama za budući period. Naglašeno je da rješenja imaju neutralan efekat na vanbudžetske fondove i da se u najpesimističnijim varijantama očekuje blagi rast prihoda.\n“Cilj je da vam na stručnom nivou i s činjenicama damo odgovore na eventualna pitanja i pojasnimo nejasnoće, uz nadu da ćete podržati ova reformska rješenja”, rekao je premijer.\n“U ministarstvu financija smo ponosni na ove zakone, uspjeli smo uspostaviti ravnotežu, smanjiti stopu doprinosa tako da ne ugruzimo vanproračunske fondove, a da imamo neoporezivi dio plaća u iznosu do 800 KM. Ovi reformski zakoni stvaraju osnovu za bolje poslovno okruženje”, rekla je, između ostalog ministrica Miličević.\n“Očekujemo ovako dobru saradnju s kantonima dugotrajno i u drugim oblastima”, rekao je ministar Drljača.\nSvi učesnici su naglasili potrebu da ovi zakoni što prije budu razmatrani u Federalnom parlamentu, jer vlasti na svim nivoima već rade na pripremama budžeta za narednu godinu, za šta su ovi zakoni veoma važni.\nTagovi: Vlada FBiH Vlada KS porezi sastanak zakoni reforme\nBiH / Zavod za javno zdravstvo KS: 26 osoba smješteno na Podhrastovima


Master klas Vanese Lan namenjen muzičarima i kompozitorima\nTanjug 18. novembra 2019. 15:06\nBEOGRAD – Vanesa Lan održaće master klas „Objects of ritual“ od 11. do 13. decembra u Beogradu. Mogu da se prijave svi zainteresovani muzičari i kompozitori, s posebnim naglaskom na instrumentima – flauta, klarinet, violina, čelo i klavir.\nKao deo kontinuirane želje da obrazuje i dalje razvija mlade profesionalce u sferi pozorišnih i izvođačkih umetnosti, Hartefakt fond organizuje ovaj master klas čiji je primarni fokus na pozorišnoj i primenjenoj muzici.\nPolaznici mogu učestvovati kao izvođači, kao kompozotori koji žele da daju kreativne sugestije i dopunjuju svoje teoretsko znanje iz oblasti savremenog komponovanja za pozorište i performans, ili i jedno i drugo.\nTokom tri dana imaće priliku da sa mentorkom rade na različitim aspektima procesa stvaranja pozorišnih kompozicija, kao i njihovog izvođenja u različitim prostorima/kontekstima.\nPoslednjeg dana, kandidati će pred publikom izvesti koncert ili performans predstavljanja dela na kojima su radili u toku master klasa.\n„Cilj je rad na individualizaciji i kreativnosti svakog učesnika, ispitivanje toga šta znači biti solista i koje sve neistražene mogućnosti za jednog solistu postoje, kao i podsticanje na aktivno promišljanje muzike u kontekstu pozorišta i performansa“, objašnjavaju iz Hartefakta.\nKandidatima koji budu izabrani biće dostavljen neophodan materijal (note) za solo deonice koji je potrebno uvežbati pre početka master klasa, ukoliko žele da učestvuju kao izvođači.\nZa prijavu na master klas potrebno je do 22. novembra poslati na new@heartefact.org – CV, kratko motivaciono pismo i snimak izvođenje/probe/vežbanja.


VUČIĆ: Mi još bolji, oni preko cenzusa, toliko o krađi! | Vestinet.rs\nPočetna AKTUELNO\tVUČIĆ: Mi još bolji, oni preko cenzusa, toliko o krađi!\nVUČIĆ: Mi još bolji, oni preko cenzusa, toliko o krađi!\nLider SNS Aleksandar Vučić je rekao da je na ponovljenim izborima njegova lista osvojila još više glasova nego 24. aprila, ali i da su Dveri-DSS prešli cenzus.\n„Na izbornim mestima na kojima smo ponovljeni izbori imali smo nepunih 46 odsto glasova, kako sada stvari stoje, prema rezultatima na 13 od 15 biračkih mesta, imamo skoro dvadeset odsto više. Toliko o krađi“, rekao je Vučić.\nKako je rekao, narod Srbije je pokazao da „ne može da se pobedi lažima i pretnjama“.\n„Narod je pokazao da zna gde želi da bude Srbija i da zna kako je i zašto glasao. Hvala što su sve istrpeli i pokazali da ne može lažima i izmišljotinama da se pobedi čast i poštenje.\nVikali su da neće da idu na pet odsto, nego da idu da pobede, a nisu nas pobedili ni na jednom od ovih mesta“, rekao je Vučić.\nPremijer Srbije je naveo i da je SNS odneo pobedu na svim biračkim mestima i to sa više od 50 odsto glasova, da su iza njih Dveri-DSS, a zatim SPS.\n„Socijalisti imaju između osam i devet odsto, a ostali imaju mizeran rezultat. Radikali takođe imaju znatno manje jer oni vuku snagu kada im je lider u žiži, a ovo im nije bilo bitno“, rekao je Vučić.\nKako je naveo, SNS je u Vranju osvojila više od 75 odsto glasova, u Nišu između 56 i 65 odsto, na Paliluli 52 odsto, a u Kladovu, Karlovcima i Topoli više od 60 odsto.\nOn je rekao da su neke izborne liste „na silu ugurane“ u Skupštinu.\n„Neki su ugurani na silu, neću da govorim na čiju, znaju dobro sve građani Srbije. Dve liste su vam prošle za ukupno 500 glasova i najoštećeniji smo mi. Ono što je važno je da je narod pokazao gde je legitimitet. To je ono što ne možete da pobedite“, kazao je Vučić.\nVučić je rekao i da su „svi rušili izbornu tišinu“ i da je to „glupo pravilo“ o kome bi trebalo da se razgovara.\nVučić se zahvalio građanima “što su pokazali da poštuju rad i rezultate, a ne hajke” i dodao da će nastaviti sa radom.\n“Želimo da Srbija napreduje, da se približimo evropskom standardu, želimo da budemo snažni i sve snažniji i ono što je za nas najvažnije – mi ćemo da čuvamo stabilnost, a rada se ne plašimo.\nSamo radom možemo da postignemo bolje rezultate. Pokušaćemo i u regionu da vratimo stabilnost, nastavićemo put ka EU i čuvaćemo najbolje moguće odnose sa Ruskom Federacijom.\nJer mi imamo najbolju politiku i hvala narodu Srbije što je to umeo da prepozna”, kazao je Vučić.\nNa pitanje o formiranju vlade lider naprednjaka je rekao:\n“Radim na planu i programu vlade, biće više od 100 stranica, to mi je mnogo važnije a u narednom periodu ću se baviti potencijalnim koalicionim partnerima.\nA oni koji su lagali, oni su znali da lažu, sa tim ljudima koji su želeli da rukovodstvo svoje zemlje optuže za krađu a onda se ispostavilo da smo dobili najviše glasova, sa takvim ljudima ne želim ništa da imam”, zaključio je on.


Mjesečno se falsifikuje oko 50.000 eura – Bankar.me\nDecember 24, 2011 SVE VIJESTI, VALUTE Leave a comment\nDeset godina nakon uvođenja eura pokazalo se da su falsifikati ove zajedničke evropske valute, statistički gledano rijetki, mnogo rjeđi nego neke druge ranije i sadašnje monete.\nStanovnik eurozone trebalo bi da živi, statistički gledano, 800 godina da bi u svom životu dobio u ruke falsifikovanu novčanicu eura, tvrdi šef odjeljenja za falsifikovani novac i kreditne kartice u Europolu Mihael Raušenbah. Oko 50.000 falsifikata eura se mjesečno povlači iz opticaja, što je mala količina imajući u vidu količinu novca u opticaju, prenosi bečki dnevnik „Standard“.\nU prvoj polovini ove godine prema podacima Evropske centralne banke u opticaju je bilo u prosjeku 13,8 milijadi novčanica eura. U Austriji, prema najnovijim statistikama, u prvih šest mjeseci policija je otkrila 2.657 falsifikata eura, što je za 45 odsto manje nego u prvoj polovini 2010.\n„Profesionalni falsifikatori su u prošlosti bili skoncentrisani na prostor Balkana. U protekle tri, četiri godine došlo je do pomjeranja, i sada više od 50 odsto falsifikovanih novčanica potiče iz Italije“, rekao je Rudolf Unterkofler iz Kriminalističke službe Austrije.\nOn je, austrijskoj novinskoj agenciji APA, objasnio da je izvjesno da se mafija povećano bavi falsifikovanjem novca.Takođe, kako je dodao, falsifikatori eura se nalaze i u Južnoj Americi. Europol je u saradnji sa policijom Kolumbije u toj zemlji pronašla više štamparija lažnog novca i falsifikate u vrijednosti od više miliona eura.\nRaušenbah ukazuje da je za izradu „razumnih novčanica“ potrebno puno investicija u specijalizovanu opremu, kao i znanje. On je uvjeren da nema „savršenih falsifikata“, i da čak i najbolje imitacije mogu biti spoznate u roku od pet sekundi.\nPOJMOVISVE VIJESTI VALUTE\nPrevious Wall Street: S&P indeks pozitivan u odnosu na početak 2011.\nSljedeći Zagrebačka berza: Nedjeljni komentar 19.12.2011 – 23.12.2011


Home Vijesti PRIVREDNI FORUM SANDŽAK-SAKARIJA 2019\nBošnjačko nacionalno vijeće danas je organizovalo privredni forum Sandžak-Sakarija 2019 na kome je učešće uzelo skoro stotinu privrednika iz Sandžaka i turske regije Sakarije.\nPrivredni forum je otvorila predsjednica Bošnjačkog nacionalnog vijeća dr. Jasmina Curić koja je pri obraćanju izrazila veliku radost što je BNV domaćin ovakvog skupa, skupa prijateljstva i budućih poslovnih veza.\nPredsjednica BNV je i dio svog govora posvetila saradnji između Sandžaka i Sakarije koju je iniciralo Bošnjačko nacionalno vijeće tijekom ove godine, a koja se odnosi na oblasti obrazovanja, kulture i privrede.\n„Treća oblast saradnje koju smo ugovorili je oblast privrede. Taj naš program zapravo počinje ovim skupom danas i ja sam sigurna da će kontakti koje danas uspostavite rezultirati ozbiljnim privrednim ugovorima ako ne danas onda će se to desiti u nastavku vaših kontakata i saradnje kroz neke buduće poslovne ideje. Polazeći od toga da ekonomska nerazvijenost reflektuje sve druge vidove nerazvijenosti BNV će raditi na svim programima koji doprinose sveukupnoj razvijenosti Sandzaka. Želimo Sandžak razvijen u svim oblastima, ekonomski jak i infrastrukturno opremljen. Želimo Sandžak privredno razvijen po uzoru na tursku oblast Sakariju.“ – istakla je predsjednica BNV.\nPrivredne potencijale Sandžaka predstavio je direktor sandžačke razvojne agencije SEDA, a o privredi Sakarije govorio je Şamil Dedeoğlu, potpredsjednik Udruženja privrednika ove turske regije.\nSkupu se obratio i Özkan Pınar, predsjednik Udruženja privrednika Sakarije koji je tom prilikom istakao svoju nadu da će današnji poslovni forum, kao i međusobni sastanci koje će privrednici imati donijeti dobre rezultate svim učesnicima i organizaciji\nDrugi dio foruma bio je posvećen Business to Business (B2B) razgovorima između privrednika, na kome su sandžački privrednici imali prilike da razgovaraju direktno sa vodećim preduzetnicima iz Sakarije.\nDanašnji skup je organizovan uz podršku Udruženja privrednika Sakarije i Regionalne razvojne agencije Sandžaka SEDA te predstavlja prvi privredni forum organizovan za privrednike iz cijelog Sandžaka.


Finansijski problemi filmske legende: "Biće dobro ako zaradi 7 miliona ove godine" - BIGportal.ba\n12 Jula, 2020 12 Jula, 2020 0230\nAmerička glumačka legenda Robert De Niro tvrdi da mu je pandemija koronavirusa zadala veliki finansijski udarac.\nGlumac se pojavio na ročištu putem Skajp poziva nakon što je njegova bivša supruga Grejs Hajtover zatražila hitnu naredbu da joj se podigne mesečni kreditni limit sa 50.000 na 100.000 dolara nakon što je prvobitno bio smanjen.\nNažalost, zvezda je ostala bez dinara nakon što su lanac restorana Nobu i hotel Grinvič zatvoreni nekoliko meseci zbog pandemije.\nAdvokat je takođe tvrdio da je Robertov prethodni sporazum sa Grejs postignut 2004. godine prema kom mora da plati milion dolara godišnje samo ako zarađuje 15 miliona dolara ili više – s tim da je plaćanje srazmerno smanjeno u odnosu na De Nirovu zaradu.\n“Njegov poslovni menadžer kaže da će u najboljem slučaju, ako bude imao sreće, De Niro ove godine zaraditi samo 7,5 miliona dolara”, izjavio je advokat .\nBio je najbolji Hitlerov prijatelj: Jedini ga je zvao “Adolf”, a doživio je strašan kraj


Penzioneri smatraju da je smanjenje dodatka na penzije zapravo odluka "nezrele vlade" - Kosovo Online\nPenzioneri smatraju da je smanjenje dodatka na penzije zapravo odluka "nezrele vlade"\n23. April 2021. • 07:34\nIzvor: Buletini Ekonomik\nOdluka kosovske vlade da penzionerima umanji dodatak od 30 evra koji su dobijali u prethodna tri meseca, naljutila je mnoge penzionere, prenosi Ljajmi.\nPredsednik Udruženja penzionera Kosova Siljejman Meta kaže da je odluka da oni koji su ranije dobijali 90, a sa dodatkom ukupno 120 evra, sada dobiju 10 evra, kako bi im penzije bile 100 evra, iznenadila mnoge.\n"Ako vlada razmišlja realno, trebalo bi da uzima novac onima koji imaju visoke plate, a ne da uzima sredstva od penzionera koji su u jadnom stanju", rekao je Meta.\nIma i penzionera koji smatraju da ovakva odluka pokazuje "nezrelost aktuelne kosovske vlade".\n"To nije dobro promišljena odluka i pokazuje nezrelost vlade. Jer, ako su penzioneri kao najsiromašniji sloj društva u početku dobijali 30 evra, a sada im se oduzima 20 evra, šta je to", pita se penzioner Šaban Haljimi.\nDrugi smatraju da je ovo kratkoročna odluka i nadaju se da će penzije uskoro biti udvostručene.\n"Oduzeli su nam je 20 evra, ali se nadamo da će nam vrlo brzo penzije biti udvostručene na 200 evra", kaže jedan od penzionera.\npenzije dodatak Kosovska vlada Aljbin Kurti finansije\nMurati: Bez jučerašnje vladine odluke penzioneri bi primili svega 75 ili 90 evra\nKosovski ministar finansija Hekuran Murati pojasnio je jučerašnju odluku vlade o smanjenju dodataka na penzije, rekavši da je vlada tokom kampanje odlučila da izdvoji dodatnih 30 evra za januar, februar i mart, a posle marta planirano je da se dodaci potpuno obustave.


Prvi Dan žena je obeležen 1909. godine u SAD deklaracijom koju je donela Socijalistička stranka Amerike. Između ostalih važnih istorijskih događaja, njime se obeležava i požar u fabrici tekstila u Njujorku kada je poginulo preko stotinu žena. Smatra se da su radnice bile zadržane unutar fabrike kako bi se sprečilo da štrajkuju sa drugim radnicima. Tada se obično radilo 10 sati dnevno.\nDemonstracije žena zbog loših uslova rada\nGodine 1910, organizovana je prva Međunarodna konferencija žena, koja je bila održana u Kopenhagenu u organizaciji Socijalističke Internacionale. Inspirisana američkom akcijom povodom ovog pitanja, nemačka levičarka, Luiz Cic, predložila je organizovanje Međunarodnog dana žena. Inicijativu sprovođenja ideje praznika u delo preuzela je slavna nemačka feministkinja i levičarka, Klara Cetkin, te je predlog prihvaćen i ustanovljen je ‘Međunarodni dan žena’, sa strategijom promovisanja jednakih prava, uključujući i demokratsko pravo glasa za žene.\nPrethodni tekstNiš: Komunalci rasturili žurku sa 180 ljudi u poznatom restoranu\nSledeći tekstNa teritoriji GO Medijana najviše žena vlasnica kompanija


Jeftini letovi iz Šri Lanke do Nigerije - Avio karte Šri Lanka Nigerija - eSky.rs\nAvio karte iz Šri Lanke do Nigerije\nPretražite letove iz Šri Lanke do Nigerije\nProverite najbolje prilike za letove iz Šri Lanke do Nigerije\n✔ Postoje li posebne ponude za letove iz Šri Lanke do Nigerije na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Nigerije?\n✔ Ako rezervišem let iz Šri Lanke do Nigerije, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Nigerije?\nBudite sigurni, da na eSky.rs ponuda letova iz Šri Lanke do Nigerije uključuje ne samo niskotarifne avio-kompanije, već i one koje su specijalizovane za visoki standard.


Tip dana: Verona – Inter: “Neroazuri” na teškom ispitu u gradu ljubavi! – Kladjenje.rs\nHomeTip DanaTip dana: Verona – Inter: “Neroazuri” na teškom ispitu u gradu ljubavi!\n27 Avgusta, 2021 Vlajko Tip Dana 0\nU petak je izuzetno interesantna ponuda za klađenje, pošto je na programu nekoliko duela iz italijanske, španske, nemačke, ali i francuske Lige.\nZa vas smo ovog puta izabrali duel drugog kola italijanske Serije A koji se igra u Veroni gde će istoimena ekipa na svom terenu dočekati Inter.\nVerona: Koji su krajnji dometi ovog tima?\nFudbaleri Verone su prošlu sezonu završili na sredini tabele, preciznije na desetom mestu, što je svakako bio odličan rezultat, a nekako je utisak da je za to bio najzaslužniji sada već bivši trener ovog tima Ivan Jurić koji je od Verone za kratko vreme napravio jednog izuzetno stabilnog prvoligaša.\nNa njegovo mesto je seo Euzebio Di Frančesko koji u klub dolazi nakon jedne poprilično loše epizode u Kaljariju, i veliko je pitanje zaista da li bi ova ekipa opstala u društvu najboljih da na njegovo mesto nije došao Leonardo Sempliči koji je preporodio tim sa Sardinije i uspeo da sačuva prvoligaški status.\nKada smo kod prošle sezone, treba napomenuti da je upravo Verona najzaslužnija što Napoli ne igra Ligu šampiona, pošto je tim iz grada ljubavi na stadionu “Dijero Armando Maradona” šokirao Napoli u poslednjem kolu, pošto je duel između te dve ekipe završen rezultatom 1:1, što je iskoristio Juventus i u poslednjem kolu došao do plasmana u najkvalitetnije evropsko klupsko takmičenje.\nInače, kada je u pitanju novi šampionat, u prvom kolu je Verona na svom terenu dočekala Sasuolo, a taj duel je završen pobedom ekipe iz Ređo Emilije (2:3).\nNa tom susretu je inače isključen Migel Veloso koji je bez sumnje jedan od najboljih fudbalera Verone, a ono što i te kako valja napomenuti je da je tim iz grada ljubavi uspeo da postigne čak dva gola sa igračem manje, što je podatak koji i te kako treba pohvaliti.\nPoslednji susret između Verone i Intera na kom je ekipa iz grada ljubavi bila domaćin je završen pobedom “neroazura” od 2:1.\nInter: “Neroazuri” ponovo glavni favoriti za Skudeto!\nFudbaleri Intera su prošle sezone potpuno zasluženo posle čak deset godina došli do titule šampiona Italije, što je bio povod za veliko slavlje svih navijača ovog tima.\nMeđutim, tokom leta se desilo baš dosta promena u milanskom gigantu, a svakako najupečatljivija je odlazak Antonija Kontea, koji je imao nesuglasice sa upravom zbog činjenice da su čelni ljudi kluba dozvolili prodaju najbitnijih fudbalera aktuelnog šampiona Italije.\nNakon Kontea, iz kluba su otišli i Lukaku i Hakimi, ali je u Inter tokom leta stiglo nekoliko veoma interesantnih, ali i kvalitetnih fudbalera.\nPoslednji u nizu je svakako Korea, koji je juče u transferu vrednom 32 miliona evra stigao iz Lacija, dok su pored njega plavo-crne boje zadužili Damfris koji je bio jedan od najbolje ocenjenih fudbalera na nedavno završenom Evropskom prvenstvu, potom Čalhanoglu koji stiže direktno iz gradskog rivala Milana, ali i iskusni Edin Džeko koji će predstavljati zamenu za Lukakua koji je karijeru nastavio u Čelsiju i već u prvom meču za ovaj klub postigao gol.\nU prvom kolu italijanske Serije A Inter je bez većih problema slavio na svom terenu protiv Đenove, a taj meč je završen rezultatom 4:0.\nIzabranici Simonea Inzagija su od prvog do poslednjeg minuta diktirali tempo, a u listu strelaca su se upisali Škrinjar, Čalhanoglu, Vidal i Džeko, uz podatak da su “neroazuri” veoma lako mogli da dođu i do dosta ubedljivijeg trijumfa na “Đuzepe Meaci”, ali je falila nešto bolja realizacija.\nOno što je svakako i te kako važno je da su golove na svom debiju za Inter u Seriji A postigli pojačanja Čalhanoglu i Džeko koji su na taj način pokazali da su se sjajno uklopili u novom klubu.\nMožda će glavni problem za Veronu ove sezone predstavljati to što trener ovog tima više nije sjajni Ivan Jurić koga je na klupi nasledio Euzebio Di Frančesko koji je pre toga imao jednu poprilično lošu epizodu u Kaljariju. Mišljenja smo da su “neroazuri” apsolutni favoriti na ovom gostovanju u gradu ljubavi, zbog čega vam savetujemo da odigrate 2 koju kladionica Meridianbet plaća sa kvotom 1.65.\nTakođe, ne treba da nas iznenadi ako nam ovaj duel donese baš dosta golova, pošto je poznato da tim iz Milana igra za gol više, pa vam zato savetujemo da probate sa igrom 3+ za koju je kladionica Meridianbet pripremila kvotu 1.63.\nNajava i analiza: La Liga, 3. kolo: Derbi na “Vanda Metropolitanu”, težak posao za Real, lak za Barsu!


Grad Bor pruža veliku pomoć najstarijim sugrađanima – RADIO TELEVIZIJA BOR\nGrad Bor pruža veliku pomoć najstarijim sugrađanima\nBOR-Grad Bor, u saradnji sa ostalim institucijama, pruža veliku pomoć starijim sugrađanima za koje se izdvajaju I značajna finansijska sredstva iz gradskog budžeta. Zajedničkim aktivnostima svi njihovi problemi se uspešno rešavaju.\n“ Briga o starima ne odnosi se samo na druženje i okupljanja, već i na neke olakšice i aktivnosti kao što su pomoć u kući, rad gerontodomaćica i mnoge druge. Sve to pokazuje da Grad Bor vrlo direktno brine o starim ljudima”, rekao je Aleksandar Milikić,gradonačelnik Bora.\nTakođe su značajne usluge gerontodomaćica, a veoma su aktivni Služba pomoći u kući i gerontološko društvo koje brine o zdravstevnoj I socijalnoj zaštiti. U Boru je 13 odsto ukupnog broja stanovnika starije od 65 godina.\nTags: aleksandar milikic, grad bor, gradonacelnik bora, pomoć najstarijm sugrađanima\nPrevious U Boru šestoro zaraženih\nNext Broj pasa lutalica u Boru prepolovljen